title: Mauro Vinícius da Silva

text: Da Silvalla on nimissään Brasilian halliennätys 828 cm, jonka hän hyppäsi Istanbulin MM-hallikisojen karsinnassa 9. maaliskuuta 2012 ja sivusi Sopotin MM-hallikisojen loppukilpailussa. Ulkoradoilla hän on hypännyt 831 cm São Paulossa 7. kesäkuuta 2013. Da Silvan muita ennätyksiä ovat 60 metrin 6,76 s vuodelta 2009, 100 metrin 10,40 s vuodelta 2007 ja 200 metrin 21,02 s vuodelta 2007.


title: Henry Frayne

text: Henry Frayne (s. 14. huhtikuuta 1990) on australialainen pituushyppääjä ja kolmiloikkaaja.


title: Henry Frayne

text: Frayne oli kolmiloikan viides Bydgoszczin alle 20-vuotiaiden MM-kilpailuissa 2008 tuloksella 16,29 m ja yhdeksäs Daegun MM-kilpailuissa 2011 tuloksella 16,78 m. Vuonna 2012 hän voitti pituushypyn hopeaa Istanbulin MM-hallikisoissa tuloksella 823 cm. Lontoon olympialaisissa hän sijoittui pituushypyssä yhdeksänneksi ja karsiutui kolmiloikan loppukilpailusta. Rio de Janeiron olympialaisissa hän oli pituushypyssä seitsemäs. Lontoon MM-kilpailuissa 2017 hän karsiutui pituushypyn loppukilpailusta. Gold Coastin Kansainyhteisön kisoissa 2018 hän saavutti pituushopeaa tuloksella 833. Karsinnassa hän hyppäsi ennätyksekseen 834.


title: Henry Frayne

text: Frayne hyppäsi sisäratojen Oseanian ennätyksen 823 cm Istanbulin MM-hallikisoissa 10. maaliskuuta 2012. Ennätyksen rikkoi Fabrice Lapierre vuoden 2016 MM-hallikisoissa. Ulkoradoilla Frayne on hypännyt 834 cm Gold Coastissa 10. huhtikuuta 2018. Kolmiloikassa Fraynen ennätys on Melbournessa 2. maaliskuuta 2012 hypätty 17,23 m.


title: Musiikkivuosi 2004

text: Musiikkivuosi 2004 käsittelee vuoden 2004 tärkeitä musiikkitapahtumia, uutisia ja julkistuksia.


title: Tyrone Smith

text: Tyrone Smith (s. 7. elokuuta 1984) on bermudalainen pituushyppääjä.


title: Tyrone Smith

text: Vuonna 2008 Smith karsiutui sekä Valencian MM-hallikisoissa että Pekingin olympialaisissa. Hän jäi karsintaan myös Berliinin MM-kisoissa 2009, Dohan MM-hallikisoissa 2010 ja Daegun MM-kisoissa 2011. Vuonna 2012 Smith karsiutui Istanbulin MM-hallikisoissa. Lontoon olympialaisissa hän sijoittui 12:nneksi. Hän karsiutui loppukilpailusta Moskovan MM-kilpailuissa 2013. Pekingin MM-kilpailuissa 2015 hän oli kymmenes. Rion olympialaisissa ja Lontoon MM-kilpailuissa 2017 hän karsiutui loppukilpailusta. Birminghamin MM-hallikisoissa 2018 hän oli yhdestoista.


title: Tyrone Smith

text: Smith on saavuttanut Keski-Amerikan ja Karibian mestaruuskilpailuissa kultaa 2011 ja pronssia 2008. Keski-Amerikan ja Karibian kisoissa hän voitti kultaa 2010. Kansainyhteisön kisoissa 2010 hän sijoittui viidenneksi. Pan-Amerikan kisoissa 2015 hän oli neljäs.


title: Tyrone Smith

text: Smithillä on nimissään Bermudan ennätys sekä ulko- että sisäradoilla. Ulkona hän on hypännyt 834 cm Houstonissa 5. toukokuuta 2017 ja hallissa 783 cm Birminghamissa 18. helmikuuta 2017. Smithin muita ennätyksiä ovat 100 metrin 10,83 s vuodelta 2006 ja 200 metrin 22,18 s vuodelta 2008.


title: Faguibine

text: Faguibine on Nigerin tulvajärvi joen keskijuoksulla Malissa. Se sijaitsee Timbuktun alueen Goundamin piirissä 80 kilometriä Timbuktusta länteen. Laajimmillaan Faguibinejärven pinta-ala on 590 neliökilometriä.


title: Faguibine

text: Seudun järvet muodostavat monimutkaisen järjestelmän, jonka olemassaolo riippuu Nigerjoen tulvista. Nigerin läntisestä haarasta Farabangosta eroaa kaksi ajoittain täyttyvää kanavaa, eteläisempi Kondi (64 kilometriä) sekä pohjoisempi ja suurempi Tassakane (104 kilometriä), jotka yhtyvät muodostaen Goundamin lähellä sijaitsevan Téléjärven. Siitä vesi virtaa pohjoisempana sijaitsevaan Takarajärveen ja lopuksi nuolenkärjen muotoiseen Faguibineen yli 170 kilometrin päähän Nigerjoesta. Vasta jälkimmäisen täytyttyä vesi voi päästä myös idempänä sijaitseviin Gouber- ja Kamangojärviin. Faguibinen täyttyminen edellyttää useita peräkkäisiä tulvakausia, minkä jälkeen se kuivuu kokonaan vasta vuosien kuluttua. Seudun alhainen sademäärä (noin 150 millimetriä vuodessa) yhdistettynä voimakkaaseen haihtumiseen ei yksinään riitä järvien ylläpitämiseen.


title: Faguibine

text: Seudun väestön, maata viljelevien songhaiden, osin paimentolaisuuteen perustuvaa karjanhoitoa harjoittavien tuaregien, maurien ja fulbejen sekä kalastajina toimivien bozojen ja somonojen elinkeinot riippuvat järvien ajoittaisesta täyttymisestä ja kuivumisesta. Faguibine kuivui kokonaan vuosina 1914 ja 1924, täyttyi vuosina 1924–1930, kuivui jälleen vuonna 1944 ja täyttyi uudelleen vuosina 1951–1955. Järven täyttyminen kokonaan on väestön kannalta yhtä hankala tilanne kuin sen kuivuminen, koska silloin menetetään 180–350 neliökilometriä parasta viljelysmaata ja 70–100 neliökilometriä laiduntamiseen käytettyä tulvaniittyä. Ihanteellinen tila olisi vuosittainen tulva ja sitä seuraava kuivuminen.


title: Faguibine

text: 1970-luvun puolivälin jälkeen Faguibinen seudun järvet ovat kuivuneet lähes kokonaan, mikä on johtanut alueen ekosysteemin ja väestön elinkeinojen romahtamiseen. Paimentolaiset ovat asettuneet pysyviin asutuksiin, joissa he elävät pitkälti hätäavun varassa. Maanviljelijät ovat siirtyneet lähemmäksi Nigerjokea tai muuttaneet maan eteläosiin. Vuosien 1990–1995 tuaregikapinan aikana lähes koko väestö pakeni alueelta, mutta sen jälkeen noin 170 000 henkeä palasi takaisin. 2000-luvun alussa suoritetut kanavajärjestelmän ylläpitotoimet ovat johtaneet alustaviin tuloksiin.


title: Faguibine

text: Faguibinejärveen liittyy varsin erikoinen historiallinen anekdootti. Songhaivaltakuntaa 1400-luvun lopulla hallinnut Sonni Ali Ber yritti käyttää vesistöä hyväkseen kaukana sisämaassa sijaitsevan Oualatan valloittamiseksi. Hän ryhtyi rakentamaan jokiveneitään varten kanavaa järven länsipäädyssä sijaitsevasta Raz-El-Masta eteenpäin, mutta hanke jäi kesken mosien hyökättyä Songhaivaltakuntaan. Lyötyään mosit Ali Ber ei enää palannut kanavahankkeeseen.


title: Doukouria

text: Doukouria on maalaiskunta ja sen keskuspaikka Timbuktun alueen Goundamin piirissä Malissa. Se sijaitsee noin 20 kilometriä Goundamista koilliseen. Kunnassa on 3 000 asukasta (vuonna 2009).


title: Doukouria

text: Doukourian kunnan pinta-ala on arviolta 1 111 neliökilometriä. Se rajoittuu etelässä Goundamin piirin Tonkan, lännessä Gargandon, pohjoisessa M’Bounan, Issabéryn, Télén ja Goundamin, koillisessa Douékirén ja Kaneyen sekä kaakossa Dirén piirin Kondin, Dirén ja Tindirman kuntiin. Seutu kuuluu Saharan ja Sahelin siirtymäalueeseen. Sen läpi virtaavat Nigerin haarajoet Tassakane ja Kondi, jotka tulva-aikaan muodostavat tasangolle järviä.


title: Doukouria

text: Kuntaan kuuluu 19 paimentolais- ja puolipaimentolaisryhmää. Asukkaat ovat etupäässä tuaregeja ja belloja. Vallitseva uskonto on islam.


title: Doukouria

text: Seudun pääelinkeino on karjanhoito. Lisäksi harjoitetaan pienimuotoista maanviljelyä, kaupankäyntiä, kalastusta ja käsityöammatteja. Osa väestöstä hakeutuu ansiotöihin kaupunkeihin tai naapurimaihin.


title: Douékiré

text: Douékiré on maalaiskunta ja sen keskuskylä Timbuktun alueen Goundamin piirissä Malissa. Se sijaitsee Nigerjoen haarajoen Tassakanen varrella 35 kilometriä Goundamista koilliseen. Kunnassa on 17 400 asukasta (vuonna 2009).


title: Douékiré

text: Douékirén kunnan pinta-ala on 4 500 neliökilometriä. Se rajoittuu idässä Timbuktun piirin Alafian ja Dirén piirin Garbakoïran, etelässä Dirén piirin Tinguereguifin, Bourem Sidi Amarin, Arhamin ja Kondin, lännessä Goundamin piirin Kaneyen, Doukourian ja Télén sekä pohjoisessa Essakanen kuntiin. Seutu kuuluu Saharan ja Sahelin siirtymäalueeseen. Sen läpi virtavat Nigerjoen haarat Tassakane ja Fara Bongo, jotka muodostavat tulva-aikana tasangolle järviä.


title: Douékiré

text: Kuntaan kuuluu 25 kylää ja 16 paimentolaisryhmää. Asukkaat ovat songhaita, tuaregeja ja fulbeja.


title: Douékiré

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, vehnä, sipuli, tomaatti, anis ja tupakka. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan kalastusta, kaupankäyntiä ja käsityöammatteja.


title: Douékiré

text: Kunnassa toimii kuusi julkista alakoulua, yksi paikallisen väestön ylläpitämä koulu sekä koraanikoulu. Terveyspalveluihin kuuluu yksi terveyskeskus ja -asema. Kaksi kolmasosaa väestöstä on puhtaan juomaveden ulottuvilla.


title: Brad Wing

text: Bradley T. ”Brad” Wing (s. 27. tammikuuta 1991 Melbourne) on australialainen amerikkalaisen jalkapallon pelaaja, pelipaikaltaan lentopotkun potkaisija. Hän edustaa NFL-liigassa pelaavaa New York Giantsia.


title: Brad Wing

text: Wing pelasi ennen ammattilaisuraansa yliopistojalkapalloa Louisianan osavaltionyliopiston joukkueessa.


title: Brad Wing

text: Australialaisessa jalkapallossa uransa aloittanut Wing muutti Yhdysvaltoihin vuonna 2009, viimeiseksi lukiovuodekseen. Uudessa kotimaassaan hän aloitti myös amerikkalaisen jalkapallon, ja erinomaisen kauden jälkeen Louisianan osavaltionyliopisto oli valmis ottamaan Wingin joukkueeseensa.


title: Brad Wing

text: Wingin yliopistoura Baton Rougessa kesti kolme kautta, jonka jälkeen hän ilmoittautui vuoden . Kentän ulkopuolisten ongelmien vuoksi yksikään joukkue ei valinnut häntä, mutta tilaisuuden jälkeen Philadelphia Eagles teki Wingin kanssa sopimuksen. Wing ei pelannut Eaglesissa otteluakaan, mutta teki myöhemmin Pittsburgh Steelersin kanssa sopimuksen.


title: Brad Wing

text: Pittsburghista Wing siirtyi ennen kauden 2015 alkua vaihtokaupassa New York Giantsin organisaatioon.


title: Brad Wing

text: Wingin isä David Wing oli myös entinen australialaisen sekä amerikkalaisen jalkapallon pelaaja.


title: Bintagoungou

text: Bintagoungou on maalaiskunta ja sen keskuskylä Timbuktun alueen Goundamin piirissä Malissa. Se sijaitsee Faguibinejärven kaakkoispuolella noin 35 kilometriä Goundamista pohjoiseen. Kunnassa on 4 000 asukasta (vuonna 2009).


title: Bintagoungou

text: Bintagoungoun kunnan pinta-ala on noin 92 neliökilometriä. Se rajoittuu pohjoisessa ja idässä Goundamin piirin Essakanen, etelässä Télén ja lännessä Issabéryn kuntiin. Seutu kuuluu kuivuudesta kärsivään Sahelin vyöhykkeeseen. Faguibinen lisäksi alueella sijaitsee Takarajärvi.


title: Bintagoungou

text: Kuntaan kuuluu kahdeksan kylää. Asukkaat ovat etupäässä songhaita, belloja ja fulbeja.


title: Bintagoungou

text: Seudun pääelinkeinot ovat maanviljely ja karjanhoito. Molemmat ovat kärsineet suuresti järvien kuivumisesta. Lisäksi harjoitetaan kalastusta, kaupankäyntiä ja käsityöammatteja. Nuoriso hakeutuu muualle ansiotöihin.


title: Bintagoungou

text: Kunnassa toimii yksi alakoulu, viisiluokkainen arabiankielinen koraanikoulu ja yhdeksänluokkainen peruskoulu. Terveyspalveluihin kuuluu terveyskeskus ja apteekki.


title: Luettelo Hämyvestareiden esiintyjistä

text: Tämä on luettelo Hämyvestarit Festivalin esiintyjistä. Festivaali on järjestetty vuodesta 2007 eteenpäin Hämeenkyrössä.


title: Luettelo Hämyvestareiden esiintyjistä

text:
28. heinäkuuta:
29. heinäkuuta:


title: Luettelo Hämyvestareiden esiintyjistä

text:
29. heinäkuuta:
30. heinäkuuta:


title: Luettelo Hämyvestareiden esiintyjistä

text:
24. heinäkuuta:
25. heinäkuuta:


title: Luettelo Hämyvestareiden esiintyjistä

text:
1. elokuuta:
2. elokuuta:


title: Luettelo Hämyvestareiden esiintyjistä

text:
2. elokuuta:
3. elokuuta:


title: Luettelo Hämyvestareiden esiintyjistä

text:
3. elokuuta:
4. elokuuta:


title: Luettelo Hämyvestareiden esiintyjistä

text:
5. elokuuta:
6. elokuuta:


title: Luettelo Hämyvestareiden esiintyjistä

text:
6. elokuuta:
7. elokuuta:


title: Luettelo Hämyvestareiden esiintyjistä

text:
31. heinäkuuta:
1. elokuuta:


title: Alzounoub

text: Alzounoub (myös "Aljounoub") on maalaiskunta Timbuktun alueen Goundamin piirissä Malissa. Sen keskuspaikka on Sonima. Kunnassa on 4 500 asukasta (vuonna 2009).


title: Alzounoub

text: Alzounoubin kunnan pinta-ala on toistaiseksi määrittelemätön. Se rajoittuu pohjoisessa Goundamin piirin Raz-El-Man, idässä Adarmalanen ja Gargandon sekä etelässä Tilemsin kuntiin ja lännessä Mauritaniaan.


title: Alzounoub

text: Kuntaan kuuluu kymmenen kylää tai paimentolaisryhmää. Asukkaat ovat maureja ja tuaregeja.


title: Alzounoub

text: Seudun pääelinkeino on karjanhoito. Kotieläimiä ovat naudat, lampaat, vuohet, aasit ja kamelit.


title: Alzounoub

text: Kunnassa toimii kaksi koulua.


title: Adarmalane

text: Adarmalane on maalaiskunta ja sen keskuskylä Timbuktun alueen Goundamin piirissä Malissa. Se sijaitsee Faguibinejärven eteläpuolella noin 70 kilometriä Goundamista luoteeseen. Kunnassa on 1 800 asukasta (vuonna 2009).


title: Adarmalane

text: Adarmalanen kunnan pinta-ala on noin 250 neliökilometriä. Se rajoittuu pohjoisessa Tin Aïchan, idässä M’Bounan, etelässä Gargandon sekä lännessä Raz-El-Man ja Alzounoubin kuntiin. Seutu kuuluu kuivuudesta kärsivään Sahelin vyöhykkeeseen.


title: Adarmalane

text: Kuntaan kuuluu 9 kylää ja paimentolaisryhmää. Asukkaat ovat songhaita, belloja ja fulbeja. Kaksi kolmasosaa väestöstä on siirtynyt kuivuuden takia Horojärven alueelle Tonkan kuntaan.


title: Adarmalane

text: Adarmalanen kautta kulkee Timbuktun ja Mauritanian välinen autiomaareitti. Seudun pääelinkeinot ovat maanviljely ja karjanhoito. Molemmat ovat kärsineet suuresti Faguibinejärven kuivumisesta. Lisäksi harjoitetaan kalastusta, kaupankäyntiä, ja käsityöammatteja. Nuoriso hakeutuu muualle ansiotöihin.


title: Tjalling Koopmans

text: Tjalling Charles Koopmans (28. elokuuta 1910 's-Graveland, Alankomaat – 26. helmikuuta 1985 New Haven, Connecticut) oli yhdysvaltalainen taloustieteilijä ja vuoden 1975 taloustieteen Nobel-palkinnon saaja. Hän sai palkintonsa yhdessä neuvostoliittolaisen Leonid Kantorovitšin kanssa myötävaikutuksesta resurssien optimaalisen allokaation teorian kehittämiseen.


title: Tjalling Koopmans

text: Koopmans syntyi 's-Gravelandin kylässä Pohjois-Hollannissa. Hän aloitti yliopisto-opinnot seitsemäntoistavuotiaana Utrechtin yliopistossa pääaineenaan matematiikka. Kolme vuotta myöhemmin, vuonna 1930, hän vaihtoi teoreettiseen fysiikkaan. Vuonna 1933 hän tapasi Jan Tinbergenin (joka sai vuonna 1969 taloustieteen Nobel-palkinnon) ja muutti Amsterdamiin opiskelemaan matemaattista taloustiedettä hänen johdollaan.


title: Tjalling Koopmans

text: Koopmans muutti Yhdysvaltoihin vuonna 1940. Hän sai Yhdysvaltain kansalaisuuden vuonna 1946. Koopmans toimi Yhdysvalloissa tilastotieteilijänä ensin "Combined Shipping Adjustment Board"issa (Washington) minimoiden kuljetuskustannuksia optimoimalla rahtien laivauksia tuhansilla eri aluksilla satoihin eri satamiin. Hän jatkoi sittemmin taloustieteilijänä Chicagon yliopistossa (Cowles Commission, 1944-1955) ja tämän jälkeen Yalen yliopistossa, jonka taloustieteen professorin tehtävästä hän jäi eläkkeelle vuonna 1981.


title: Okotillot

text: Okotillot ("Fouquieria") on yksitoistalajinen kasvisuku. Se on okotillokasvien heimon ainoa suku. Kaikki suvun lajit kasvavat luonnonvaraisena Pohjois-Amerikassa, ne ovat lähinnä Yhdysvaltain lounaisosien ja Meksikon aavikoiden kuivakkokasveja.


title: Okotillot

text: Okotillot ovat yksikotisia ja puuvartisia. Suvun lajit ovat yleensä harvaoksaisia pensaita tai pieniä puita. Pitkäversot ja sivuversot ovat selvästi eriytyneet. Lehdet ovat yksinkertaisia, sulkasuonisia, ehytlaitaisia ja kierteisesti asettuneita. Pitkäversoissa on myös lehtiruodeista muodostuneita piikkejä. Kukkien verholehdet ovat toisistaan erilliset, mutta terälehdet ovat pitkälti yhteenkasvaneet. Heteitä on kymmenen tai useampia, emi on kolmihaarainen. Hedelmä on tyypiltään kota.


title: Okotillot

text: Okotillot ovat puolimehivartisia kuivakkokasveja. Ne ovat kausivihantia, ja monet lajit tuottavat lehtiä vain sateiden jälkeen pudottaen ne pian uudestaan.


title: Leonid Kantorovitš

text:
Leonid Vitaljevitš Kantorovitš (, 19. tammikuuta 1912 Pietari, Venäjän keisarikunta – 7. huhtikuuta 1986 Moskova, Venäjän SFNT, Neuvostoliitto) oli neuvostoliittolainen taloustieteilijä ja vuoden 1975 taloustieteen Nobel-palkinnon saaja.
Hän sai palkintonsa yhdessä alankomaalaisen Tjalling Koopmansin kanssa myötävaikutuksesta resurssien optimaalisen allokaation teorian kehittämiseen.
Hän on ainoa palkinnon voittanut neuvostoliittolainen. Kantorovitš saavutti tuloksia myös matematiikan alla, erityisesti operaattoriteoriaan ja funktionaalianalyysiin liittyen. Funktionaalianalyysiin liittyvät K-avaruudet ja todennäköisyyslaskennassa käytettävä Kantorovichin metriikka on nimetty hänen mukaansa.


title: Leonid Kantorovitš

text: Kantorovitš syntyi Pietarissa venäjänjuutalaiseen perheeseen. Hänen isällään oli lääkärin vastaanotto Pietarissa. Kantorovitš työskenteli neuvostohalinnossa, jossa sai tehtäväkseen vanerituotannon optimoinnin.


title: Ida Ekman

text: Ida Paulina Ekman (o.s. Morduch; 22. huhtikuuta 1875 Helsinki – 14. huhtikuuta 1942 Helsinki) oli suomalainen lied-, oratorio- ja oopperalaulaja, äänialaltaan sopraano. Hän oli 1900-luvun alun huomattavimpia suomalaisia liedlaulajia.


title: Ida Ekman

text: Juutalaiseen perheeseen syntynyt Ekman opiskeli Helsingin musiikkiopistossa vuodesta 1891 alkaen Abraham Ojanperän johdolla, Wienissä vuosina 1892–1895 Pauline Luccan johdolla sekä Pariisissa vuosina 1898–1899 Eugenie Colonnen oppilaana. Hän sai vuonna 1896 kiinnityksen Nürnbergin kaupunginteatteriin seuraavaksi näytöntövuodeksi, mutta myöhemmin hän omistautui pääasiassa yksinlaululle ja konserttikiertueille ja teki vain satunnaisia vierailuja oopperoihin.


title: Ida Ekman

text: Ekmanin ohjelmistossa merkittävän osan saivat erityisesti Sibeliuksen yksinlaulut. Sibelius myös omisti hänelle useita laulujaan ja katsoi Ekmanin olevan suomalaisista laulajista ainoa, joka oli kyennyt todella sisäistämään hänen musiikkiaan. Ekmanin aktiivinen laulajanura kesti 1920-luvun taitteeseen saakka, jolloin hän siirtyi opetustyöhön.


title: Ida Ekman

text: Ekman levytti vuosina 1904–1908 Sibeliuksen ja muden koti- ja ulkomaisten säveltäjien lauluja, kansanlauluja ja ooppera-aarioita. Ekmanin puolisona oli vuodesta 1895 pianisti-kapellimestari Karl Ekman (1869–1947).


title: Rasvakehrääjä

text: Rasvakehrääjä, aikaisemmalta nimeltään rasvalintu ("Steatornis caripensis") on Etelä-Amerikan pohjoisosissa elävä lintulaji.


title: Rasvakehrääjä

text: Rasvakehrääjä on noin 46 senttiä pitkä, ja muistuttaa ulkonäöltään kehrääjän ja haukan välimuotoa. Sen täyteläisen ruskeassa höyhenpuvussa on mustia juovia ja valkeita täpliä. Rasvakehrääjällä on lyhyt ja vahva koukkunokka, jota ympäröivät jäykät, viiksentapaiset karvat. Siivet ja pyrstö ovat pitkät, ja jalat ovat lyhyet, varsin heikot. Linnun siivet ovat suipot ja pyrstö pyöristynyt. Naaras ja koiras ovat samanväriset.


title: Rasvakehrääjä

text: Rasvakehrääjä on yöaktiivinen lintu, joka viettää päivänsä pimeissä luolissa. Vaikka sen näkö on hyvin kehittynyt, se ei riitä liikkumiseen luolissa, vaan lintu käyttää lepakoiden tapaan kaikuluotausta suunnistaakseen. Ravinnokseen se käyttää hedelmiä, etenkin öljypitoisia palmupähkinöitä, joiden luokse se lentää yöllä tulessaan ulos luolasta. Rasvakehrääjällä ei ole kupua, vaan se nielee hedelmät kokonaisina. Se on ainoa yöaktiivinen hedelmänsyöjälintu.


title: Rasvakehrääjä

text: Rasvakehrääjä pesii luolissa suurissa yhdyskunnissa. Pesä kiinnitetään seinämälle, ja se koostuu linnun oksentamasta hedelmämassasta, johon on sekoittunut siemeniä ja sen omaa ulostetta. Naaras munii pitkin väliajoin kahdesta neljään munaa, joita molemmat sukupuolet hautovat noin 33 vuorokautta. Poikaset pysyvät pesässä noin 120 vuorokautta. Niitä ruokitaan hedelmillä ja ne lihovat hyvin suuriksi painaen kaksi kertaa aikuisen linnun verran, mutta laihtuvat kun niiden höyhenet alkavat kasvaa.


title: Erick Barrondo

text: Erick Barrondo (s. 14. kesäkuuta 1991) on guatemalalainen kilpakävelijä.


title: Erick Barrondo

text: Barrondo sijoittui 2011 Daegun MM-kilpailuissa 20 kilometrin kävelyssä seitsemänneksi ja voitti samassa lajissa kultaa Guadalajaran Pan-Amerikan kisoissa ajalla 1.21.51. Hän sai Lontoon olympialaisissa 2012 hopeaa 20 kilometrin kävelyssä ajalla 1.18.57. Kyseessä oli Guatemalan kaikkien aikojen ensimmäinen olympiamitali. Samojen kisojen 50 kilometrillä ja Moskovan 2013 MM-kilpailujen 20 kilometrillä hänet hylättiin.


title: Erick Barrondo

text: Barrondo saavutti Etelä-Amerikan-mestaruuskilpailuissa 2014 hopeaa 20 kilometrin kävelyssä. Toronton Pan-Amerikan kisoissa 2015 hän sai hopeaa 50 kilometrin kävelyssä ajalla 3.55.57. Hänet hylättiin samalla matkalla Pekingin MM-kilpailuissa 2015. Hän sijoittui 20 kilometrin kävelyssä 50:nneksi Rio de Janeiron olympialaisissa 2016 ja 21:nneksi Lontoon MM-kilpailuissa 2017.


title: Vesa Mäkipää

text: Vesa Mäkipää (s. 21. tammikuuta 1965) on suomalainen hiihtosuunnistaja. Seuratasolla Mäkipää on edustanut Mynämäen Suunnistajia ja IF Sibbo-Vargarnaa.


title: Vesa Mäkipää

text: Ensimmäisen arvokisamitalinsa Mäkipää voitti Skellefteån MM-kilpailuissa 1990, kun hän voitti viestihopeaa. Kaksi vuotta myöhemmin Pontalierin MM-kilpailuissa hän voitti viestikultaa sekä hopeaa normaali- ja lyhyellä matkalla. Viestissä Mäkipää hiihtosuunnisti ankkuriosuuden. Aikaisemmilla osuuksilla hiihtosuunnistivat Eero Haapasalmi, Stefan Borgman ja Anssi Juutilainen. Myöhempinä vuosina hän voitti vielä kaksi viestihopeaa ja yhden viestipronssin.


title: Vesa Mäkipää

text: Mäkipää voitti hiihtosuunnistuksen maailmancupin vuosina 1995 ja 1997.


title: Marjanpoimuri

text: Marjanpoimuri (myös marjapoimuri tai poimuri) on työväline, jota käytetään helpottamaan metsämarjojen, erityisesti mustikan ja puolukan, poimintaa. Perinteinen marjanpoimuri on valmistettu ohuesta pelti- tai muovilevystä ritiläpohjaiseksi laatikoksi, jonka päällä on kädensija. Laatikon avoimessa päässä pohjaritilä jatkuu harvana kampana, jonka yläpuolisesta kapeasta aukosta marjat putoavat poimuriin, kun sitä kallistetaan. Kun poimuria liikutellaan marjanvarvuissa, marjat irtoavat, ja kun poimuria kallistetaan taaksepäin, marjat putoavat poimurin säiliöön. Samalla lehtiä ja roskia putoaa ritiläpohjan läpi, mutta niitä jää myös yleensä marjojen sekaan. Siksi poimurilla poimitut marjat vaativat enemmän perkaamista kuin käsin poimitut.


title: Marjanpoimuri

text: Uudenaikaisemmissa poimureissa voi olla pitkä varsi, jolloin poimija voi käyttää poimuria kumartumatta.


title: Marjanpoimuri

text: Poimureita voi olla myös kokoontaitettavina, jolloin poimurin voi ottaa mukaan esimerkiksi koiraa kävelytettäessä tai tunturivaellukselle. Tällaiset poimurit ovat pienempiä, ja ne voidaan kiinnittää esimerkiksi vyöhön tai reppuun.


title: Olenko minä tullut haaremiin

text: Olenko minä tullut haaremiin voi tarkoittaa seuraavia:


title: Marjalävikkö

text: Marjalävikkö (myös marjasiivilä tai marjanpuhdistin) on työväline, jota käytetään käsin tai marjanpoimurilla poimittujen marjojen, puutarha- tai metsämarjojen kuten mustikoiden, puolukoiden, viinimarjojen ym. puhdistamiseen poiminnan jälkeen ennen marjojen säilöntää tai käyttöä ruuaksi. Lävikkö on yleensä muovia, ja siinä on pyöreä ritiläpohja ja matalat sivuseinät. Kun marjoja ravistellaan lävikössä, osa lehdistä ja roskista varisee ritilän läpi, ja loput roskat sekä vialliset tai raa'at marjat voidaan poimia ritilän päältä käsin, minkä jälkeen puhtaat marjat kaadetaan läviköstä toiseen astiaan. Näin marjojen puhdistus nopeutuu verrattuna puhdistamiseen paljain käsin. Marjalävikkö on hyödyllinen varsinkin marjanpoimuria käytettäessä, koska poimurilla noukittaessa marjoihin tulee enemmän roskia ja lehtiä kuin käsin poimittaessa.


title: Moussa Konaté

text: Pape Moussa Konaté (s. 3. huhtikuuta 1993 Senegal) on senegalilainen jalkapalloilija. Hän edustaa israelilaista Maccabi Tel Avivia ja on pelipaikaltaan hyökkääjä.


title: Moussa Konaté

text: Hänet valittiin Senegalin joukkueen kokoonpanoon, joka osallistui Lontoossa käytyihin vuoden 2012 kesäolympialaisiin. Hän pelasi turnauksessa neljä ottelua ja teki niissä viisi maalia.


title: Sieniveitsi

text: Sieniveitsi on erityisesti ruokasienten poiminnassa ja puhdistuksessa apuvälineenä käytettäväksi suunniteltu veitsi. Veitsen tärkeimmät osat ovat sienten paloitteluun sopiva terä, jolla sienen jalka voidaan katkaista ja sieni paloitella, sekä tavallisimmin kahvan jatkeena oleva puhdistusharja, jolla sienten pinnasta voidaan harjata pois roskat, multa ja muut epäpuhtaudet. Lisäksi veitseen voi liittyä tuppi tai muu kotelo, tai veitsi voi olla myös kokoontaitettava. Sieniveistä voi käyttää sekä maastossa sieniä poimittaessa että kotona niitä peratessa.


title: Rengasmatka

text: Rengasmatka viittaa muun muassa seuraaviin:


title: Laikkuköynnöskasvit

text: Laikkuköynnöskasvit ("Actinidiaceae") on kukkivien kasvien heimo. Heimoon kuuluu kolme sukua ja noin 355 lajia. Useita heimon lajeja käytetään koristekasveina, lisäksi heimoon kuuluvaa kiiviä ("Actinidia deliciosa") viljellään laajalti hedelmiensä vuoksi.


title: Laikkuköynnöskasvit

text: Laikkuköynnöskasvit ovat monivuotisia puuvartisia kasveja; usein pensaita tai liaaneja, joskus puita. Lehdet ovat yksinkertaisia, korvakkeettomia ja vuorottelevasti asettuneet. Kasvit voivat olla yksi- tai kaksikotisia, ja kukat yksi- tai kaksineuvoisia lajista riippuen. Kukat kasvavat kukinnoissa. Sekä verho- että terälehtiä on yleensä viisi. Heteitä on kymmenen tai enemmän. Emin sikiäin on kehänpäällinen ja sisältää kolmesta viiteen onteloa, joissa on siemenaiheita kymmenen tai enemmän. Hedelmä on marja tai kota.Laikkuköynnöskasveja kasvaa luonnonvaraisena Aasian, Australian, Pohjois-Amerikan ja Etelä-Amerikan trooppisilla, subtrooppisilla ja lauhkeilla vyöhykkeillä. Suurin lajirunsaus on tropiikissa.


title: Galen Rupp

text: Galen Rupp (s. 8. toukokuuta 1986) on yhdysvaltalainen kestävyysjuoksija ja olympiamitalisti.


title: Galen Rupp

text: Rupp sijoittui 3 000 metrin juoksussa seitsemänneksi alle 18-vuotiaiden MM-kilpailuissa 2003 ja yhdeksänneksi 5 000 metrin juoksussa alle 20-vuotiaiden MM-kilpailuissa 2004.


title: Galen Rupp

text: Pekingin olympialaisissa 2008 Rupp sijoittui 10 000 metrillä kolmanneksitoista. Lontoon olympialaisissa 2012 hän saavutti 10 000 metrillä olympiahopeaa ajalla 27.30,90. Hän hävisi harjoittelukumppanilleen Mohamed Farahille puolisen sekuntia. 5 000 metrillä hän oli seitsemäs. Rio de Janeiron olympialaisissa 2016 Rupp saavutti pronssia maratonilla ja oli viides 10 000 metrillä. MM-kilpailuissa Rupp on sijoittunut 5 000 metrin juoksussa yhdeksänneksi Daegussa 2011, kahdeksanneksi Moskovassa 2013 ja viidenneksi Pekingissä 2015 sekä 10 000 metrin juoksussa yhdenneksitoista Osakassa 2007, kahdeksanneksi Berliinissä 2009, seitsemänneksi Daegussa 2011, neljänneksi Moskovassa 2013 ja viidenneksi Pekingissä 2015. Sisäratojen MM-kilpailuissa hän sijoittui 3 000 metrillä viidenneksi Dohassa 2010 ja neljänneksi Sopotissa 2014. Istanbulissa 2012 hän karsiutui alkuerässä 1 500 metrin juoksussa.


title: Galen Rupp

text: 16. syyskuuta 2011 Rupp juoksi 10 000 metrillä Pohjois-Amerikan ennätyksen 26.48,00. Hän paransi maanmiehensä Chris Solinskyn ennätystä yli kymmenellä sekunnilla. 30. toukokuuta 2014 timanttiliigan kilpailussa Eugenessa hän paransi matkan Pohjois-Amerikan ennätystä aikaan 26.44,36. Yhdysvaltain mestaruuden Rupp on voittanut 5 000 metrillä vuonna 2012 ja 10 000 metrillä vuosina 2009–2016 ja maratonilla vuonna 2016. Häntä valmentaa Alberto Salazar.


title: Christa B. Allen

text: Christa Brittany Allen (s. 11. marraskuuta 1991 Wildomar, Kalifornia) on yhdysvaltalainen näyttelijä, joka tunnetaan parhaiten Charlotte Graysonin roolista televisiosarjassa "Kosto" (2011–2015).


title: Christa B. Allen

text: Allen aloitti uransa näyttelemällä Jennifer Garnerin roolihahmoa nuorempana vuoden 2004 elokuvassa "13 ja risat". Viisi vuotta myöhemmin hän esitti toistamiseen Garnerin hahmoa nuorempana elokuvassa "Pelimiehen painajainen" (2009). Allen on vieraillut myös esimerkiksi televisiosarjoissa "Greyn anatomia" ja "Todistettavasti syyllinen".


title: Christa B. Allen

text: Vuonna 2011 Allen sai roolin Charlotte Graysonina, Victoria Graysonin tyttärenä, ABC:n alkavassa draamasarjassa "Kosto". Hän näytteli sarjassa neljännelle ja viimeiselle tuotantokaudelle asti. Keväällä 2015 Allen esiintyi tilannekomediasarjassa "Baby Daddy".


title: Stefano Langone

text: Stefano Langone (s. 27. helmikuuta 1989) on yhdysvaltalainen laulaja, joka sijoittui seitsemänneksi American Idolin kymmenennellä kaudella. Hän teki levytyssopimuksen tammikuussa 2012 Hollywood Recordsin kanssa.


title: Stefano Langone

text: Langone julkaisi ensimmäisen singlensä, ”I'm on a Roll” huhtikuussa 2012.


title: Theodore Schultz

text: Theodore Schultz (1902-1998) oli yhdysvaltalainen taloustieteilijä ja vuoden 1979 taloustieteen Nobel-palkinnon saaja. Hän sai palkintonsa yhdessä Arthur Lewisin kanssa uraauurtavasta tutkimuksesta taloudellisen kehityksen alalta, erityisesti kehitysmaiden ongelmien osalta.


title: Robert Fogel

text: Robert William Fogel (1. heinäkuuta 1926 – 11. kesäkuuta 2013) oli yhdysvaltalainen taloustieteilijä ja vuoden 1993 taloustieteen Nobel-palkinnon saaja. Hän sai palkintonsa yhdessä Douglass Northin kanssa taloushistorian tutkimuksen kehittämisestä soveltamalla talousteoriaa ja laskennallisia menetelmiä taloudellisen ja institutionaalisen muutoksen tutkimukseen.


title: Robert Fogel

text: Fogel syntyi venäjänjuutalaiseen perheeseen, joka oli muuttanut Yhdysvaltoihin Odessasta vuonna 1922. Hän varttui 1930-luvun laman aikana, mutta onnistui hankkimaan hyvän koulutuksen vanhempiensa kannustamana. Fogel valmistui Thomas Jefferson High Schoolista vuonna 1944 ja Cornellin yliopistosta vuonna 1948.


title: Bedan Karoki

text: Bedan Karoki Muchiri (s. 21. elokuuta 1990) on kenialainen kestävyysjuoksija.


title: Bedan Karoki

text: Vuoden 2011 Afrikan kisoissa hän sijoittui toiseksi 10 000 metrin juoksussa. Lontoon olympialaisissa 2012 hän sijoittui 10 000 metrillä viidenneksi. Moskovan MM-kilpailuissa 2013 hän oli 10 000 metrillä kuudes. Vuonna 2015 hän saavutti maastojuoksun MM-kilpailuissa hopeaa sekä henkilökohtaisessa kilpailussa että joukkuekilpailussa. Pekingin MM-kilpailuissa 2015 hän sijoittui 10 000 metrillä neljänneksi. Vuoden 2016 puolimaratonin MM-kilpailuissa Karoki saavutti hopeaa henkilökohtaisessa kilpailussa ja kultaa joukkuekilpailussa.


title: Bedan Karoki

text: Karoki sijoittui Rio de Janeiron olympialaisissa 2016 seitsemänneksi 10 000 metrillä. Huhtikuussa 2017 hän oli Lontoon maratonilla kolmas. Saman vuoden Lontoon MM-kilpailuissa hän sijoittui 10 000 metrillä neljänneksi.


title: Bedan Karoki

text: Karoki on asunut vuodesta 2007 lähtien Japanissa. Hän on voittanut Kenian maastojuoksumestaruuden vuosina 2012, 2014 ja 2015.


title: Ruth Ann Swenson

text: Ruth Ann Swenson (s. 25. elokuuta 1959 New York) on yhdysvaltalainen lyyrinen sopraano. Hän debytoi San Franciscossa Despinan roolissa vuonna 1983. Euroopan-debyyttinsä hän teki Genevessä 1985, ja Metropolitan-oopperassa hän esiintyi ensimmäistä kertaa vuonna 1991. Hän on Mozartin roolien lisäksi tulkinnut rooleja muiden muassa sellaisilta säveltäjiltä kuin Donizettiltä, Gounod'lta, Massenetilta, Verdiltä, Puccinilta ja Stravinskilta.


title: Ruth Ann Swenson

text: Swenson sai vuonna 1993 Richard Tucker Music Foundationin palkinnon, ja hän on San Francisco Conservatory of Musicin kunniatohtori. Hän on myös saanut San Franciscon oopperan mitalin. Hänellä todettiin vuonna 2006 hyväennusteinen rintasyöpä. Swensonin puoliso on hänen lauluvalmentajansa David Burnakus.


title: Alessandro Pagani

text: Alessandro Pagani (s. 3. tammikuuta 1937) on italialainen roomalaiskatolinen lähetyssaarnaaja ja Malawissa toimiva piispa. Hän liittyi Montfort-lähetyssaarnaajiin 8. syyskuuta 1959 ja sai pappisvihkimyksensä 13. maaliskuuta 1965. Hänet nimitettiin malawilaisen Mangochin hiippakunnan johtoon 3. huhtikuuta 2007, ja piispaksi vihkiminen seurasi 26. toukokuuta. Pääkonsekraattorina toimi Nicolas Girasoli, jota avustivat Tarcisius Gervazio Ziyaye ja Thomas Luke Msusa.


title: Cosmas Michael Angkur

text: Cosmas Michael Angkur (s. 4. tammikuuta 1937) on indonesialainen roomalaiskatolinen piispa. Hänet vihki fransiskaanien papiksi Paternus Nicholas Joannes Cornelius Geise 14. heinäkuuta 1967. Hänet nimitettiin Bogorin hiippakunnan johtoon 10. kesäkuuta 1994, ja piispaksi vihkiminen seurasi 23. lokakuuta. Pääkonsekraattorina toimi Leo Soekoto, jota avustivat Pietro Sambi ja Alexander Soetandio Djajasiswaja.


title: Sergei Leiferkus

text: Sergei Leiferkus (s. 1946 Leningrad) on venäläinen baritoni. Hän opiskeli Leningradin konservatoriossa ja aloitti uransa Neuvostoliitossa 1970-luvulla. Hän saavutti huomiota myös länsimaissa esiintyessään vuonna 1983 Berliinin filharmonikkojen kanssa. Hän on sittemmin esiintynyt muun muassa Metropolitan-oopperassa, Wienin valtionoopperassa ja La Scalassa. Hän on laulanut myös lukuisilla festivaaleilla.


title: Sergei Leiferkus

text: Leiferkusin ohjelmistoon on kuulunut kymmeniä rooleja sellaisilta säveltäjiltä kuin Mozartilta, Verdiltä, Puccinilta, Wagnerilta, Borodinilta, Tšaikovskilta, Prokofjevilta ja Šostakovitšilta. Leiferkus on työskennellyt johtavien kapellimestarien, kuten Claudio Abbadon, James Levinen, Lorin Maazelin, Zubin Mehtan, Riccardo Mutin, Seiji Ozawan, Kent Naganon ja Georg Soltin kanssa. Oopperan ulkopuolisesta ohjelmistosta hän on esiintynyt esimerkiksi Šostakovitšin 14. sinfoniassa.


title: Sergei Leiferkus

text: Leiferkusin diskografia kattaa kymmeniä levytyksiä. Hän sai kokonaisuudessaan levyttämistään Mussorgskin lauluista Cannes Classical Awardin, Diapason d'Orin ja Grammy-ehdokkuuden.


title: Thomas Luke Msusa

text: Thomas Luke Msusa (s. 2. helmikuuta 1962) on malawilainen roomalaiskatolinen piispa. Hänet vihittiin Montfort-lähetyssaarnaajien papiksi 3. elokuuta 1996 ja nimitettiin Zomban hiippakunnan johtoon 19. joulukuuta 2003. Piispaksi vihkiminen seurasi 17. huhtikuuta 2004. Pääkonsekraattorina toimi Orlando Antonini, jota avustivat Tarcisius Gervazio Ziyaye ja Allan Chamgwera.


title: Julio Murat

text: Julio Murat (s. 18. elokuuta 1961) on turkkilainen roomalaiskatolinen arkkipiispa. Hänet vihki papiksi Izmirin (Smirne) arkkihiippakuntaan paavi Johannes Paavali II 25. toukokuuta 1986. Hänet nimitettiin apostoliseksi nutiukseksi Sambiaan ja Orangen titulaariarkkipiispaksi 27. tammikuuta 2012, ja piispaksi vihkiminen seurasi 3. maaliskuuta. Pääkonsekraattorina toimi Tarcisio Bertone, jota avustivat Dominique François Joseph Mamberti ja Savio Hon Tai-Fai.


title: Julio Murat

text: 6. kesäkuuta 2012 Murat sai nimityksen lisäksi apostoliseksi nuntiukseksi Malawiin.


title: Ruggero Franceschini

text: Ruggero Franceschini (s. 1. syyskuuta 1939 Prignano sulla Secchia) on Turkissa toimiva italialainen roomalaiskatolinen arkkipiispa. Hänet vihittiin kapusiinien papiksi 11. elokuuta 1963 ja nimitettiin Anatolian apostoliseksi vikaariksi sekä Sicilibban titulaaripiispaksi 2. heinäkuuta 1993. Piispaksi vihkiminen seurasi 3. lokakuuta. Pääkonsekraattorina toimi Achille Silvestrini, jota avustivat Giuseppe Germano Bernardini ja Francesco Gioia.


title: Ruggero Franceschini

text: 11. lokakuuta 2004 Franceschini sai nimityksen Izmirin (Smirne) arkkipiispaksi ja 12. kesäkuuta 2010 tämän lisäksi Anatolian apostoliseksi hallitsijaksi.


title: Emmanuele Kanyama

text: Emmanuele Kanyama (25. joulukuuta 1962 Dedza – 17. helmikuuta 2018) oli malawilainen roomalaiskatolinen piispa. Hänet vihittiin papiksi Dedzan hiippakuntaan 4. elokuuta 1990 ja nimitettiin sen johtoon 4. heinäkuuta 2007. Piispaksi vihkiminen seurasi 6. lokakuuta. Pääkonsekraattorina toimi Rémi Joseph Gustave Sainte-Marie, jota avustivat Tarcisius Gervazio Ziyaye ja Felix Eugenio Mkhori.


title: Kaija Silvennoinen

text: Kaija Silvennoinen (o.s. Halonen, s. 5. toukokuuta 1954) on suomalainen hiihtosuunnistaja.


title: Kaija Silvennoinen

text: Ensimmäisen maailmanmestaruutensa Silvennoinen voitti viestistä Velingradissa 1977. Hän hiihtosuunnisti aloitusosuuden, Aila Flöjtin ja Sinikka Kukkosen suunnistaessa muut osuudet. Kolme vuotta myöhemmin Avestassa 1980 Silvennoinen voitti toisen viestin maailmanmestaruuden sekä hopeaa henkilökohtaisessa kilpailuissa. Viestin aloitti Mirja Puhakka, Silvennoinen hiihtosuunnisti keskimmäisen osuuden ja ankkuriosuuden suunnisti Sinikka Kukkonen. Lavaronen MM-kilpailuissa 1984 hän voitti viestihopeaa yhdessä Irmeli Peltolan ja Mirja Puhakan kanssa.


title: Pekka Hjelt

text: Pekka Onni Olavi Hjelt (s. 22. syyskuuta 1949 Helsinki) on suomalainen entinen kreikkalais-roomalaisen tyylin painija. Hän paini 62 kg sarjassa.


title: Pekka Hjelt

text: Seuratasolla hän edusti Helsingin Paini-Miehiä.


title: Jamba Juice

text: Jamba Juice on ravintolaketju, jonka pääkonttori sijaitsee Emeryvillessä Kaliforniassa. Yrityksellä on yhteensä 750 ravintolaa, joista 310 on yrityksen omistamia ja 442 puolestaan franchise-yrittäjien omistamia. Ketjun ravintoloita sijaitsee kymmenessä eri valtiossa. Vuoden 2010 tilikauden päätöspäivänä 28. joulukuuta yhtiön myyntitulos oli 263 miljoonaa dollaria.


title: Jamba Juice

text: Jamba Juicen perusti huhtikuussa 1990 Kirk Perron, joka on innokas pyöräilijä ja terveiden elämäntapojen puolestapuhuja. Hän avasi ensimmäisen Jamba Juice -myymälän San Luis Obispoon. Myöhemmin hän liittyi bisnekseen kolmen kaverinsa, Joe Vergaran, Kevin Petersin ja Linda Ozawa Oldsin, kanssa. Samana vuonna yritys rekisteröitiin "Juice Club, Inc.:ksi".


title: Jamba Juice

text: Jamba Juice osti maanlaajuisen Zuka Juice, Inc.:n maaliskuussa 1999. Zuka Juice oli merkittävä smoothieita myyvä yritys, jonka oli perustanut Dave Duffin Orehissa Utahissa. Tästä lähtien Jamba Juice on laajentunut ja muodostunut hyvin tunnetuksi smoothieketjuksi. Yrityksen ensimmäinen myymälä New Yorkissa avattiin Columbus Circlen ja 59th Streetin kulmaukseen Time Warner Centeriin, ja se on osa Whole Foods Marketin aluetta. Muita myymälöitä sijaitsee Union Squarella, Times Squarella, Tribecassa ja Port Authority Bus Terminalissa.


title: Jamba Juice

text: 13. maaliskuuta 2006 Services Acquistion Corp. International osti Jamba Juicen 265 miljoonalla dollarilla. Services Acquistionia johtaa Steven Berrard, joka on entinen Blockbuster Inc.:n toimitusjohtaja. Transaktion sulkeuduttua julkisen kaupankäynnin kohteena ollut Services Acquistion muutti nimensä Jamba, Inc.:ksi.


title: Jamba Juice

text: Kesäkuussa 2008 Jamba, Inc. tiedotti, että se on suorittanut 35 miljoonan dollarin vaihtovelkakirjalainan. Jamba Juice, Inc. sanoi muuttavansa vaihtovelkakirjalainan osakkeet rahaksi, jos niille ei löydy ostajia kesäkuuhun 2016 mennessä.


title: Jamba Juice

text: Rahoitusta johti Mistral Equity Partners 19,55 miljoonalla dollarilla, ja pääomarahasto keskittyi kuluttajatuotteisiin ja palveluyrityksiin. Loppujen lopuksi 14,45 miljoonan dollarin investoinnit teki eräs yhtiö, joka on Serruya Familyn omistuksessa.


title: Jamba Juice

text: Joulukuussa 2008 Jamba alkoi laajentaa valikoimaansa smoothieista wrappeihin, voileipiin, salaatteihin ja flatbreadeihin. Jamballa on yli 750 myymälää 26 osavaltiossa Yhdysvalloissa sekä joitain kansainvälisiä myymälöitä, joissa on muita myymälöitä pienempi valikoima.


title: Jamba Juice

text: Heinäkuussa 2009 Jamba Juicen ylläpitämää mainoskampanjaa moitittiin idean kopioimisesta. Mainoskampanja nimittäin muistutti liikaa Reesin "Get Your Way On" -sarjaa. Fanit ilmoittivat Reesille kirjeellä Jamba Juicen tekijänoikeusrikkomuksista, jolloin Rees vastasi: "Jamba Juice puri minun tyyliäni ilman tekijänoikeuksia, ja se on epäkunnioittavaa."


title: Douglass North

text: Douglass Cecil North (5. marraskuuta 1920 – 23. marraskuuta 2015) oli yhdysvaltalainen taloustieteilijä ja vuoden 1993 taloustieteen Nobel-palkinnon saaja. Hän sai palkintonsa yhdessä Robert Fogelin kanssa taloushistorian tutkimuksen kehittämisestä soveltamalla talousteoriaa ja laskennallisia menetelmiä taloudellisen ja institutionaalisen muutoksen tutkimukseen.


title: Sulkapallo kesäolympialaisissa 2012 – naisten nelinpeli

text:
Lontoon olympiakisojen 2012 sulkapallon naisten nelinpeliin osallistui kaikkiaan 16 paria edustaen 13 eri kansallisuutta. Sopuottelut sopivien välieräparien valikoimiseksi aiheutti kaikkiaan neljän parin sulkemisen kilpailusta. Näiden joukossa oli ykkössijoitettu kiinalaispari Wang Xiaoli / Yu Yang.
Turnaus aloitettiin poikkeuksellisesti lohkopeleillä. Parit jaettiin neljään alkulohkoon, joista kustakin kaksi parasta jatkoi pudotuspeleihin.


title: Esa Jokinen

text: Esa Antero Jokinen (19. helmikuuta 1958 Kuusankoski) on suomalainen entinen kymmenottelija. Urheilu-uransa ajan hän edusti Kouvolan Urheilijoita. Kalevan kisoissa Jokinen saavutti kymmenottelusta hopeaa ja pronssia, minkä lisäksi hänellä on tilillään sisäratojen SM-kilpailuista hopeaa seitsenottelusta. Virallisissa kilpailuissa Jokinen ei ole esiintynyt vuoden 1982 jälkeen. Jokisen kymmenottelun ennätys, 7868 pistettä, on vuodelta 1980 ja se oikeuttaa Suomen kaikkien aikojen tilastossa sijaan 10.


title: Harri Laiho

text: Harri Heikki Juhani Laiho (s. 1. maaliskuuta 1977 Helsinki) on suomalainen entinen kymmenottelija. Hän edusti vuodesta 2000 lähtien Helsingin Kisa-Veikkoja ja hänen valmentajanaan toimi vuodesta 1997 lähtien Asko Härkönen. Kalevan kisoista Laiho saavutti kymmenottelussa kolme pronssia, minkä lisäksi hän saavutti sisäratojen SM-kilpailuista kultaa ja hopeaa seitsenottelusta. Virallisissa kilpailuissa hän ei ole esiintynyt vuoden 2005 jälkeen. Laihon kymmenottelun ennätys, 7701 pistettä, on vuodelta 2000 ja se oikeuttaa Suomen kaikkien aikojen tilastossa sijalle 24.


title: Adam Gemili

text: Adam Gemili (s. 6. lokakuuta 1993 Southwark, Lontoo, Englanti) on brittiläinen pikajuoksija.


title: Adam Gemili

text: Gemili sai Tallinnan alle 20-vuotiaiden EM-kilpailuissa 2011 hopeaa 100 metrillä ja 4 × 100 metrin viestissä. Hän voitti vuonna 2012 junioreiden maailmanmestaruuden 100 metrillä Barcelonassa käydyissä alle 20-vuotiaiden MM-kilpailuissa Britannian nuorten ennätysajalla 10,05. Lontoon olympiakisoissa Gemili selviytyi välieriin.


title: Adam Gemili

text: Alle 23-vuotiaiden EM-kilpailuissa Tampereella 2013 hän voitti kultaa 100 metrillä ja sijoittui 200 metrillä neljänneksi, sekä juoksi Britannian 4 × 100 metrin viestijoukkueessa, joka voitti kultaa alle 23-vuotiaiden Euroopan ennätysajalla 38,77 s.


title: Adam Gemili

text: Gemili juoksi vuoden 2013 Moskovan MM-kisoissa 200 metrin alkuerissä oman ennätyksensä. Gemili paransi ennätystään edelleen välierissä aikaan 19,98 ja eteni finaaliin. Finaalissa hän oli viides ajalla 20,08. Glasgow'n Kansainyhteisön kisoissa 2014 Gemili sai hopeaa sekä 100 metrillä ajalla 10,10 että 4×100 metrin viestissä. Zürichin EM-kisoissa 2014 hän voitti kultaa 200 metrillä ennätystään sivuavalla ajalla 19,98. Hän juoksi lisäksi ankkuriosuuden Britannian voittaessa pikaviestin ajalla 37,93.


title: Adam Gemili

text: Gemili juoksi Amsterdamin EM-kilpailuissa 2016 toisen osuuden kultaa voittaneessa Britannian 4 × 100 metrin viestijoukkueessa. Hän sijoittui saman vuoden Rio de Janeiron olympialaisissa 200 metrillä neljänneksi ajalla 20,12 ja kuului viidenneksi sijoittuneeseen brittien pikaviestijoukkueeseen. Lontoon MM-kilpailuissa 2017 hän juoksi toisen osuuden Britannian voittaessa 4 × 100 metrin viestin maailmanmestaruuden. Gemili juoksi kolmannen osuuden Iso-Britannian kultaa voittaneessa viestijoukkueessa Yleisurheilun EM-kilpailuissa 2018. 200 metrillä hän sijoittui viidenneksi.


title: Adam Gemili

text: Gemili on myös entinen jalkapalloilija. Hän pelasi juniorivuosinaan valioliigaseura Chelsean akatemiassa, ja pelasi ammattilaisena Dagenham & Redbrigdessä alkuvuoteen 2012 saakka. Gemilin pelipaikka oli laitapuolustaja.


title: Adam Gemili

text: "Lähteet: IAAF ja Tilastopaja"


title: Koskenkylä (Rovaniemi)

text: Koskenkylä on kylä Rovaniemellä Kemijoen varrella vajaan kuuden kilometrin päässä keskustasta. Kylä on Rovaniemen viidenneksi suurin; sen asukasluku oli 31. joulukuuta 2009 821 ihmistä, ja määrä on jatkuvasti kasvussa.


title: Koskenkylä (Rovaniemi)

text: Koskenkylässä on myös oma koulu, Koskenkylän koulu, jossa on luokat 1-6 ja noin sata oppilasta.


title: Koskenkylä (Rovaniemi)

text:
Koskenkylän koulu rovaniemi.fi-sivustolla
Koskenkylä rovaniemi.fi-sivustolla


title: George Stigler

text: George Stigler (17. tammikuuta 1911 – 1. joulukuuta 1991) oli yhdysvaltalainen taloustieteilijä ja vuoden 1982 taloustieteen Nobel-palkinnon saaja. Hän sai palkintonsa tutkimuksesta yritys- ja markkinarakenteista, markkinoiden toiminnasta ja julkisen säätelyn vaikutuksista.


title: John Harsanyi

text: John C. Harsanyi (29. toukokuuta 1920 – 9. elokuuta 2000) oli unkarilaissyntyinen taloustieteilijä ja vuoden 1994 taloustieteen Nobel-palkinnon saaja. Hän sai palkintonsa yhdessä Reinhard Seltenin ja John Forbes Nashin kanssa tasapainotilan analyysista peliteoriassa.


title: Sibselmaš Novosibirsk

text: Sibselmaš () on venäläinen jääpalloseura Novosibirskin kaupungista. Seura perustettiin vuonna 1937. Ensimmäistä kertaa seura pelasi Neuvostoliiton jääpallon mestaruussarjassa kaudella 1958–1959. Neuvostoliiton mestaruussarjassa Sibselmaš ei saavuttanut mitalisijoja, eikä se koskaan lukeutunut maan johtaviin jääpalloseuroihin. Neuvostoliiton hajottua seura alkoi nousta Venäjän huipulle, ja 1990-luvulla se taisteli mitalisijoista. Venäjän mestaruussarjassa Sibselmaš on voittanut yhden mestaruuden, kaudella 1994–1995.


title: Sibselmaš Novosibirsk

text: Suomalaisista Venäjän Superliigassa edustavaa seuraa on edustanut maalivahti Marko Herajärvi syksystä 2013 lähtien.


title: Sibselmaš Novosibirsk

text: Saavutuksia Venäjän liigassa:


title: Buftea

text: Buftea [ˈbufte̯a] on kaupunki Ilfovin piirikunnassa Romanian eteläosassa. Buftea on piirikuntansa pääkaupunki. Pinta-alaa kaupungilla on 55 neliökilometriä. Bufteassa asui vuoden 2011 väestönlaskennassa 21 960 asukasta. Vuoden 1992 väestönlaskennassa väkiluku oli 19 399 ja vuoden 2002 väestönlaskennassa puolestaan 20 350.


title: Buftea

text: Kaupunki sijaitsee noin 20 kilometrin päässä Romanian pääkaupungista Bukarestista luoteeseen ja noin 40 kilometriä Ploieștin kaupungista etelään.


title: Buftea

text: Buftea on Romanian elokuvateollisuuden keskus ja ensimmäinen elokuvastudio kaupunkiin perustettiin jo vuonna 1950. Nykyisin kaupungissa toimii muun muassa MediaPro Pictures, joka on osa suurta itäeurooppalaista media- ja viihdeyritystä MediaPro Entertainmentia. Bufteassa järjestetään myös DaKINO-elokuvafestivaali. Kaupungin nähtävyyksiin lukeutuu ruhtinas Barbu Știrbeille kuulunut linna. Linnan puutarhan sisäänkäynnin kohdalla on Valakian, Transilvanian ja Moldovan hallitsijan Mikael Rohkean () patsas.


title: Kaksoisolento (televisiosarja)

text: Kaksoisolento ("Stawka większa niż życie") on puolalainen 18 -osainen televisiosarja vuosilta 1967-1968. Se kertoo Abwehrin palveluksessa toisen maailmansodan aikana olleesta kapteeni Hans Klossista (Stanisław Mikulski), joka todellisuudessa oli puolalainen liittoutuneiden tiedustelija Stanisław Kolicki, koodinimeltään J-23.


title: Kaksoisolento (televisiosarja)

text: Kolicki esiintyy aluksi Wehrmachtin sotavankeudesta paenneena luutnanttina, joka Abwehrin palveluksessa ylenee kapteeniksi sarjan 13. jaksossa.


title: Kaksoisolento (televisiosarja)

text: Televisiosarja saavutti niin suuren suosion, että Katowiceen perustettiin Hans Kloss -museo.


title: Kaksoisolento (televisiosarja)

text:
Televisiosarjaan perustuva puolalainen elokuva "Hans Kloss. Stawka większa niż śmierć"
sai ensi-iltansa 16. maaliskuuta 2012.


title: Kaksoisolento (televisiosarja)

text: Aiheesta luotiin myös "Kapitan Kloss" -niminen sarjakuvalehtisarja, jota Suomessa julkaisi Semic nimellä "Kapteeni Kloss".


title: Kaksoisolento (televisiosarja)

text: Suomessa julkaistiin:


title: Ferid Murad

text: Ferid Murad (s. 14. syyskuuta 1936 Whiting, Indiana, Yhdysvallat) on yhdysvaltalainen fysiologian ja farmakologian tutkija. Murad sai Nobelin fysiologian tai lääketieteen palkinto vuonna 1998 typpioksidiin liittyvästä tutkimuksesta.


title: Saksan Kamerun

text: Saksan Kamerun oli vuonna 1884 perustettu Saksan keisarikunnan siirtomaa Länsi-Afrikassa. Siirtomaa liitettiin Ranskan ja Britannian siirtomaihin ensimmäisen maailmansodan seurauksena vuonna 1916. Suurin osa Saksan Kamerunista sijaitsee nykyisen Kamerunin alueella.


title: Saksan Kamerun

text: Kamerun viittasi alun perin pelkästään doualoiden asuttamaan rannikkoon. Britit olivat toimineet alueella lähetyssaarnaajina ja kauppiaina 1840–luvulta alkaen, saksalaiset tulivat alueelle vasta vuonna 1869, mutta aloittivat ankaran kilpailun brittien kanssa. Doualahallitsijat olivat anoneet brittejä liittämään heidän alueensa brittien siirtomaihin, mutta Kamerunia pidettiin taloudellisesti liian merkityksettömänä ja sen ilmasto epäterveellisenä. Sen sijaan saksalaiset iskivät silmänsä alueeseen.


title: Saksan Kamerun

text: Otto von Bismarck lähetti vuonna 1884 Gustave Nachtigalin salassa suoritettavalle tehtävälle Kamerunin liittämiseksi Saksaan. Briteille kerrottiin hänen matkustavan Afrikkaan suojelemaan saksalaisten kauppiaiden etuja. Ensimmäisenä solmittiin sopimus doualoiden kanssa 12. kesäkuuta 1884, jolla he luovuttivat vallan alueillaan saksalaisille. Vuosien 1884 ja 1916 välillä solmittiin vielä 95 muuta sopimusta muiden etnisten ryhmien kanssa siirtomaan levittäytyessä rannikolta.


title: Saksan Kamerun

text: Vaikka paikalliset kuninkaat luovuttivat ylivallan saksalaisille, he saattoivat silti jatkaa omaa hallintoaan pitkälti samaan tapaan, kunhan he pysyivät uskollisina saksalaisille. Siirtomaan hallinnoimiseksi Kamerun jaettiin virkamiesten hallinnoimiin hallintoalueisiin. Kamerunissa toimi kaksi eri oikeusjärjestelmää, yksi mustille ja yksi eurooppalaisille. Vuonna 1895 perustettiin paikalliset siirtomaajoukot. Uudet siirtomaaisännät joutuivat myös taistelemaan paikallisia vastaan. Vastarintaa aiheutti muun muassa haluttomuus maksaa veroja, maan anastus ja rautateiden aiheuttama joidenkin etnisten ryhmien kauppamonopolin menetys. Tunnetuinta vastarintaa johti doualoiden kuningas Rudolf Duala Manga Bell vuodesta 1910 vuoteen 1913.


title: Saksan Kamerun

text: Vastarinnasta huolimatta siirtomaan hallinto ja talous kehittyi. Saksalaiset yhtiöt perustivat Kameruniin plantaaseja ja niillä tuotettujen tuotteiden kuljettamiseksi rakennettiin teitä ja rautateitä. Alueella toimi myös useita saksalaisia lähetyssaarnaajia. Lähetyssaarnaajat perustivat saarnauksen ohessa kouluja ja terveysasemia. Lähetyssaarnaajien koulujen lisäksi siirtomaassa oli myös valtion koulujärjestelmä, jonka koulutuskielenä toimi saksa ja rajoitetusti douala, mutta eivät muut paikalliset kielet. Virkamiestehtäviin koulutettiin myös paikallisia lähettämällä heidät Saksaan parempiin opintoihin.


title: Saksan Kamerun

text: Ensimmäinen maailmansota saapui Kameruniin elokuussa 1914. Taistelu Kamerunista kesti vähän yli vuoden. Brittiläis–ranskalainen sotajoukko kenraalimajuri Charles Dobellin johtamana ja belgialais–ranskalainen joukko kenraali Joseph Aymerichin johdolla hyökkäsivät siirtomaahan. Saksalaiset voitettiin ja maa jaettiin huhtikuussa 1916 ranskalaisten hallitsemaan neljään viidesosaan brittien ottaessa yhden viidesosan.


title: Palsamikasvit

text: Palsamikasvit ("Balsaminaceae") on kukkivien kasvien heimo. Heimoon kuuluu kaksi sukua, yksilajinen "Hydrocera" sekä noin tuhatlajinen palsamien suku "Impatiens". Monia palsameita käytetään koristekasveina.


title: Palsamikasvit

text: Palsamikasvit ovat ruohovartisia yksi- tai monivuotisia kasveja. Lehdet ovat yksinkertaiset, yleensä sahalaitaiset ja lajista riippuen kierteisesti, vastakkaisesti tai vuorottaisesti asettuneet. Kukat ovat kaksineuvoisia ja tsygomorfisia. Kukan verhiö koostuu yleensä kolmesta, joskus viidestä verholehdestä, joista alin on muita suurempi. Teriö koostuu viidestä terälehdestä. Hedelmä on marja tai kota.Palsamien suvun ja siten myös koko heimon suurin lajirunsaus esiintyy trooppisessa ja subtrooppisessa Afrikassa, lajeja kasvaa myös Aasiassa, Euroopassa ja Pohjois-Amerikassa. Suvun "Hydrocera" ainoa laji kasvaa eteläisessä ja kaakkoisessa Aasiassa.


title: Sic semper tyrannis

text: Sic semper tyrannis on latinankielinen lentävä lause, joka tarkoittaa suomeksi "Niin käy aina tyrannien". Sanontana se tarkoittaa, että sorrettu kansa aina lopulta surmaa tai syrjäyttää tyrannin. Rooman diktaattorina toimineen Julius Caesarin murhaan vuonna 44 eaa. osallistuneen Marcus Junius Brutuksen on väitetty lausuneen nämä sanat, mikä on luultavasti tosin keksitty vasta myöhemmin. John Wilkes Booth lausui sanat ampuessaan Yhdysvaltain presidentti Abraham Lincolnin vuonna 1865.


title: Sic semper tyrannis

text: Lause on myös Virginian osavaltion virallinen motto.


title: Gary Bartz

text: Gary Bartz (s. 26. syyskuuta 1940 Baltimore, Maryland) on yhdysvaltalainen jazz-alttosaksofonisti. Hän opiskeli Juilliard Schoolissa. Hän on tehnyt yhteistyötä muiden muassa Charles Mingusin, Eric Dolphyn, McCoy Tynerin, Max Roachin, Abbey Lincolnin, Art Blakeyn ja Miles Davisin kanssa. Bartz on myös perustanut omia kokoonpanojaan.


title: Gary Bartz

text: Vuonna 2005 Bartz sai Grammy-palkinnon levystä "Illuminations", jolla hän esiintyi Tynerin, Terence Blanchardin, Christian McBriden ja Lewis Nashin kanssa. Bartz on opettanut Oberlin Conservatory of Musicissa.


title: Ruotsin kuntavaakunat ennen vuotta 1952

text: Tämä on luettelo Ruotsin kuntavaakunoista, jotka ovat kuntaliitosten vuoksi menettäneet virallisen asemansa vuoden 1952 kuntauudistuksessa tai jo ennen sitä. Vuoden 1952 ja 1970-luvun kuntauudistuksen välissä käytössä olleet vaakunat ovat artikkelissa Ruotsin kuntavaakunat 1952–1970. Ruotsin nykyisten kuntien vaakunat löytyvät artikkelista Ruotsin kuntavaakunat.


title: Ruotsin kuntavaakunat ennen vuotta 1952

text: Luettelossa on vaakunan alapuolella mainittu lakkautetun kunnan nimi ja sen alapuolella sulkeissa nykyisen kunnan nimi. Luettelossa ei ole kovin paljon vaakunoita, koska kaikilla Ruotsin kunnilla ei ole koskaan ollut omia vaakunoitaan ja vasta vuoden 1952 kuntauudistuksen jälkeen monet kunnat hankkivat oman vaakunan.


title: Ruotsin kuntavaakunat 1952–1970

text: Tämä on luettelo Ruotsin kuntavaakunoista, jotka olivat käytössä vuosien 1952 ja 1971 kuntauudistusten välillä. Kaikilla kunnilla ei ole vaakunaa koskaan ollutkaan, mutta luettelossa tällaisetkin kunnat on otettu mukaan. Kaupungit, kauppalat ja maalaiskunnat on esitetty aakkosjärjestyksessä; läänien järjestys on sama kuin läänikoodien järjestys. Harmaiden kilpien merkinnät tarkoittavat seuraavaa:


title: Ruotsin kuntavaakunat 1952–1970

text: Vaakunan alapuolella on kunnan nimi ja sen alla suluissa nykyinen kunta. Luettelon läänijako on kuntauudistusten väliseltä ajalta; nykyään läänijako on osin toisenlainen.


title: Ruotsin kuntavaakunat 1952–1970

text: Ruotsin nykyisten kuntien vaakunat on esitetty artikkelissa Ruotsin kuntavaakunat. Vuoden 1952 kuntauudistuksessa tai jo sitä ennen lakkautetut kunnat on esitetty artikkelissa Ruotsin kuntavaakunat ennen vuotta 1952.


title: Sinilupiini

text: Sinilupiini ("Lupinus angustifolius") on yksivuotinen lupiineihin kuuluva ruoho. Lajia esiintyy Etelä-Euroopassa. Sen lehdet jakaantuvat kapeisiin ja kaljupintaisiin sormilehdyköihin. Sinilupiinin kukkien teriö on vaaleansininen. Palot ovat keltaisia–mustia, lyhytkarvaisia.


title: Sinilupiini

text: Maataloustuotantoon on tähän mennessä jalostettu kolme lajia rehulupiineiksi, sinilupiini, keltalupiini ("Lupinus luteus") ja valkolupiini ("Lupinus albus"). Viljelty sinilupiini muistuttaa ravintoarvoiltaan soijaa. Valkuaisainepitoisuutensa vuoksi se onkin potentiaalinen rehukasvi märehtijöille ja käy jopa ihmisravinnoksi. Luonnonvaraiset lupiinit sisältävät ihmiselle ja eläimille myrkyllisiä alkaloideja.


title: Keltalupiini

text: Keltalupiini ("Lupinus luteus") on yksivuotinen, ihmiselle myrkyllinen lupiineihin kuuluva ruoho. Keltalupiinin tärkeimmät alkaloidit ovat lupaniini ja sparteiini. Lajia esiintyy Lounais-Euroopassa. Sen lehdet jakaantuvat melko leveisiin ja yläpinnalta harvasti karvaisiin sormilehdyköihin. Keltalupiinin keltateriöiset kukat tuoksuvat. Palot ovat mustia, villakarvaisia.


title: Tuhlari (kappale)

text: Tuhlari on Laura Närhen ensimmäinen single hänen syksyllä 2012 julkaistavalta toiselta sooloalbumilta. Kappale kuultiin ensimmäisen kerran YleX-radiokanavan Rytmibarometrissä 21. kesäkuuta 2012 ja digitaalisesti se julkaistiin 6. heinäkuuta 2012.


title: Tuhlari (kappale)

text: Kappaleen on säveltänyt tuottaja Matti Mikkola yhdessä Street Kobran kanssa. Sanoituksen on tehnyt Närhi itse.


title: David Bedford (säveltäjä)

text: David Bedford (4. elokuuta 1937 – 1. lokakuuta 2011) oli brittiläinen säveltäjä.


title: David Bedford (säveltäjä)

text: Bedford opiskeli Lennox Berkeleyn ja Luigi Nonon johdolla sekä elektronisen musiikin studiossa Milanossa. Bedford sävelsi teoksia orkestereille, erilaisille soitinyhtyeille, lauluäänille ja soittimille. Lisäksi hän teki lauluja sekä kuoro- ja pianoteoksia. Hän sävelsi myös helposti soitettavaa pedagogista musiikkia sekä toimi opettajana.


title: David Bedford (säveltäjä)

text: Myöhemmin urallaan hän lähestyi popmusiikkia ja teki paljon yhteistyötä useiden popyhtyeiden kanssa.


title: Breaza

text: Breaza [ˈbre̯aza] on kaupunki Prahovan piirikunnassa Romanian keskiosassa. Breazassa asui vuoden 2011 väestönlaskennassa 15 558 asukasta. Vuoden 1992 väestönlaskennassa väkiluku oli 19 329 ja vuoden 2002 väestönlaskennassa puolestaan 18 199.


title: Breaza

text: Kaupunki sijaitsee 106 kilometrin päässä Romanian pääkaupungista Bukarestista luoteeseen, 46 kilometriä piirikunnan pääkaupungista Ploieștista luoteeseen ja 46 kilometriä Brașovin kaupungista kaakkoon. DN1-tie kulkee kaupungin kautta. Breazassa on myös rautatieasema, sillä Bukarestista Brașoviin kulkeva rautatie kulkee kaupungin läpi.


title: Breaza

text: Breazassa sijaitsee Romanian ensimmäinen virallinen golfkenttä Lac de Verde. Kenttä on 9-reikäinen, ja se sijaitsee 700 metrin korkeudessa merenpinnasta.


title: Luis Abilio Sebastiani Aguirre

text: Luis Abilio Sebastiani Aguirre SM (s. 22. helmikuuta 1935 Callao) on perulainen roomalaiskatolinen arkkipiispa. Hänet vihittiin papiksi 23. huhtikuuta 1962 ja nimitettiin Tarman hiippakunnan johtoon 21. marraskuuta 1992. Piispaksi vihkiminen seurasi 3. tammikuuta 1993. Pääkonsekraattorina toimi Luigi Dossena, jota avustivat Miguel Irízar Campos ja Lorenzo León Alvarado.


title: Luis Abilio Sebastiani Aguirre

text: Sebastiani Aguirre sai 13. kesäkuuta 2001 nimityksen Ayacucho o Huamangan arkkipiispaksi, jona hän toimi, kunnes jäi eläkkeelle 6. elokuuta 2011.


title: Lorenzo León Alvarado

text: Lorenzo León Alvarado O. de M. (s. 31. toukokuuta 1928 Callao) on perulainen roomalaiskatolinen piispa. Hänet vihittiin papiksi 27. tammikuuta 1952 ja nimitettiin Huachon hiippakunnan johtoon 3. elokuuta 1967. Piispaksi vihkiminen seurasi 17. syyskuuta. Pääkonsekraattorina toimi Juan Landázuri Ricketts, jota avustivat Carlos Oviedo Cavada ja Ignacio Arbulú Pineda.


title: Lorenzo León Alvarado

text: León Alvarado jäi eläkkeelle 22. huhtikuuta 2003.


title: Paavo Ant-Wuorinen

text: Paavo Ant-Wuorinen (alkujaan Wuorinen; 30. lokakuuta 1897 Helsinki – 5. elokuuta 1962 Helsinki) oli suomalainen juristi ja virkamies, joka toimi Patentti- ja rekisterihallituksen ensimmäisenä ylijohtajana 1942–1962.


title: Paavo Ant-Wuorinen

text: Ant-Wuorisen vanhemmat olivat lakitieteen kandidaatti Anton Wuorinen ja opettaja Ida Sofia Malmström. Hän kirjoitti ylioppilaaksi 1916, valmistui lakitieteen kandidaatiksi 1922 sekä varatuomariksi 1926 ja väitteli tohtoriksi 1933. Hän työskenteli 1920-luvulla asianajajana ja 1930-luvulla oikeusministeriön hallitussihteerinä ja 1935–1939 lainvalmistelukunnan jäsenenä. Ant-Wuorinen erikoistui immateriaalioikeuksiin ja erityisesti toiminimi- sekä patenttiasioihin. Hänet nimitettiin vuonna 1939 kauppa- ja teollisuusministeriön osastopäälliköksi ja samalla Suomen patenttiviraston päälliköksi. Kun Patentti- ja rekisterihallitus perustettiin kolme vuotta myöhemmin, hänet nimitettiin sen ensimmäiseksi ylijohtajaksi.


title: Paavo Ant-Wuorinen

text: Ant-Wuorinen oli jäsenenä useissa lainvalmistelukomiteoissa, patenttilainsäädännön uudistamista käsitelleissä yhteispohjoismaisissa neuvotteluissa sekä Suomen edustajana eräissä kansainvälisissä konferensseissa. Hänellä oli paljon kotimaisia luottamustehtäviä. Ant-Wuorinen oli vuodesta 1926 naimisissa J. K. Paasikiven tyttären Wellamo Paasikiven kanssa. Hänen veljensä oli professorin arvon saanut kemisti Olli Ant-Wuorinen.


title: Emil Saarinen (näyttelijä)

text: Emil Johannes Saarinen (27. marraskuuta 1907 Hämeenkyrö – 21. joulukuuta 1993 Turku) oli suomalainen näyttelijä. Hän oli laaja-alainen ja pidetty teatterinäyttelijä erityisesti kotikaupungissaan Turussa.


title: Emil Saarinen (näyttelijä)

text: Näyttelijänuransa ensimmäisen kiinnityksen Saarinen sai Turun Työväen Teatteriin, jossa hän esiintyi viisivuotiskauden 1929–1934. Tämän jälkeen hän näytteli muun muassa Viipurin, Kuopion, Porin ja Tampereen teattereissa, kunnes hän palasi vuonna 1947 Turkuun, edellisenä vuonna perustettuun Turun kaupunginteatteriin. Hän oli kaupunginteatterin näyttelijänä siitä lähtien aina vuoteen 1971 saakka, jolloin hän jäi eläkkeelle. Hän kuitenkin jatkoi näyttelijäntyötä pitkään vielä tämän jälkeenkin.


title: Emil Saarinen (näyttelijä)

text: Saarinen teki teatterinäyttämöillä monia suuria rooleja, kuten Daniel Hjort, Raskolnikov ("Rikos ja rangaistus"), Faust ("Faust"), Volpone ("Volpone") sekä Halme ("Täällä Pohjantähden alla"). Hän esiintyi myös televisiossa ja elokuvissa. Saarisella oli näyttelijänrooli ainakin Risto Orkon elokuvassa "Ja alla oli tulinen järvi" (1937), Aarne Kivimäen elokuvassa "Huijarien huvittavat huiputtajat" (1945) sekä Ilmari Unhon elokuvissa "Minä elän" (1946) ja "Ruusu ja kulkuri" (1948).


title: Emil Saarinen (näyttelijä)

text: Saarinen sai uransa aikana tunnustuksena muun muassa Turun taiteilijaseuran Teatterikerhon jakaman "Esko"-patsaan ja myöhemmin Turun Teatterikerhon jakaman "Wenander"-patsaan. Vuonna 1969 hänet palkittiin elämäntyöstään myös Pro Finlandia-mitalilla. Saarisen puoliso oli näyttelijä Kaarina Vahtonen.


title: Flauto Dolce -nokkahuiluyhtye

text: Flauto Dolce ("ital." suloinen huilu, nokkahuilu) on vuonna 1968 espoolainen musiikinopettaja Aarne Porkon perustama harrastelijanokkahuiluyhtye. Nykyään Vantaan musiikkiopistolla toimivan yhtyeen vetäjänä toimii Satu Parkkosen. 10 henkilön ryhmän soittimina toimivat nokkahuilut sopraniinosta aina suurempiin subbassoihin asti.


title: Flauto Dolce -nokkahuiluyhtye

text: Vuonna 1968 perustettu Flauto Dolce -yhtye on nokkahuilisti Satu Parkkosen johtama aikuisten nokkahuiluharrastelijoiden yhtye, joka toimii nykyisin Vantaan musiikkiopiston yhteydessä. Yhtyeen kaikki kymmenen jäsentä soittavat useita eri nokkahuiluja (yhtyeläisillä on erilaisia nokkahuiluja käytössä sopraninosta subbassoihin), ja varsinkin matalat soittimet ovat tällä hetkellä soittajien suosiossa. Jäsenten edellytetäänkin soittavan vähintään kahta eri vireistä nokkahuilua sujuvasti. Yhtye soittaa monin eri kokoonpanoin duoista monikuoroisiin teoksiin. Ohjelmisto koostuu lähinnä nokkahuilun kulta-ajan eli renessanssin ja barokin ajan yhtyemusiikista. Omien konserttien lisäksi yhtye esiintyy musiikkiopiston tapahtumissa, jumalanpalveluksissa ja yksityistilaisuuksissa.


title: Flauto Dolce -nokkahuiluyhtye

text: Flauto Dolcen perusti Espooseen asettunut musiikinopettaja Aarne Porko (1922–1995). Harjoitukset pidettiin Porkon kotona Tapiolassa. Yhteensä jopa 20 lasta, nuorta sekä heidän vanhempaansa kokoontui viikottain kolmeksi tunniksi Porkon ateljeehen kahden flyygelin äärelle soittamaan nokkahuiluilla sovituksia klassisen musiikin merkkiteoksista. Yhtyeen ohjelmistoon kuului mm. Dvorâkia, Mozartia, Händeliä ja Purcellia. Usein yhtyettä säesti Porkon piano-oppilas, ja sovituksissa käytettiin myös rytmisoittimia. Porko panosti erityisesti taukojen välipalatarjoiluun; hänen bravureitaan olivat itse leivotut leivät ja omenapiirakka. Aluksi lapset soittivat vain pienempiä nokkahuiluja, mutta pian Flauto Dolcelaisten ja heidän vanhempansa opettelivat soittimet sopraanosta bassoon. Yhtyeen soittajat kävivät Porkolla myös yksityistunneilla ja soittivat Porkon suosituksesta Küngin barokkiotteisia nokkahuiluja.


title: Flauto Dolce -nokkahuiluyhtye

text: Soittajien vanhemmat perustivat Flauto Dolcen toimintaa tukemaan Nokkahuilumusiikin ystävät ry:n vuonna 1984. Yhdistyksen kanssa Porko järjesti myös kaikille avoimia nokkahuilun yhtyesoiton viikonloppukursseja Espoossa ja Nurmijärvellä, ja kurssi- ja konserttimatkoja tehtiin myös ulkomaille asti. Matkoilla ei kommelluksilta vältytty. Kerrankin erään soittajan nokkahuilukoteloon oli kiireessä keittiönpöydältä sujahtanut nokkahuilun sijaan kurkku!


title: Flauto Dolce -nokkahuiluyhtye

text: Omien Flauto Dolcen konserttien lisäksi yhtye esiintyy mm. musiikkiopiston tapahtumissa, jumalanpalveluksissa ja yksityistilaisuuksissa.


title: Miguel Irízar Campos

text: Miguel Irízar Campos (7. toukokuuta 1934 Ormáiztegui – 19. elokuuta 2018 Bilbao) oli espanjalaissyntyinen, Perussa toiminut roomalaiskatolinen piispa. Hänet vihittiin passionistien papiksi 16. maaliskuuta 1957 ja nimitettiin Yurimaguasin apostoliseksi vikaariksi sekä Elon titulaaripiispaksi 25. maaliskuuta 1972. Piispaksi vihkiminen seurasi 25. heinäkuuta. Pääkonsekraattorina toimi Agnelo Rossi, jota avustivat Venancio Celestino Orbe Uriarte ja Joseph Gustave Roland Prévost Godard.


title: Miguel Irízar Campos

text: Irízar Campos sai 6. elokuuta 1989 nimityksen Callaon koadjuuttoripiispaksi, ja hänestä tuli sen piispa 17. elokuuta 1995. Hän jäi eläkkeelle 12. joulukuuta 2011.


title: La storia della Arcana Famiglia

text: La Storia Della Arcana Famiglia on japanilainen videopeli, josta on sittemmin tehty myös anime- ja mangaversiot. La storia della Arcana Famiglia on tyyliltään hyvin Italia-painotteinen. Sarja on suomalaisille nähtävillä Crunchyroll-sivustolla ilmaiseksi.


title: Kletrakasvit

text: Kletrakasvit (Clethraceae) on kukkivien kasvien heimo. Heimoon kuuluu kaksi sukua, noin 70-lajinen kletrojen suku "Clethra" sekä noin kymmenlajinen suku "Purdiaea". Vanhemmissa lähteissä heimo on yleensä yksisukuinen ja suku "Purdiaea" sijoitetaan heimoon "Cyrillaceae".


title: Kletrakasvit

text: Kletrakasvit ovat puita tai pensaita. Ne voivat olla lajista riippuen aina- tai kausivihantia. Useimmat kasvien osat ovat yleensä tähtikarvojen peittämiä. Lehdet ovat korvakkeettomia, yksinkertaisia, vuorottaisesti asettuneet, ja usein ryhmittyneet lähelle verson kärkeä. Lehden laita on usein sahalaitainen, joillakin lajeilla ehyt. Terttumuotoiset kukinnot kasvavat versojen päädyissä. Kukat ovat kaksineuvoisia ja symmetrisiä säteittäin. Sekä verho- että terälehtiä on viisi, teriö on yleensä väriltään valkoinen. Heteitä on kymmenen, ja ne ovat asettuneet kahteen kiehkuraan. Emin sikiäin on kehänpäällinen ja kolmionteloinen. Emin luotti on pysyvä, ja on nähtävissä vielä hedelmässäkin. Hedelmä on rakenteeltaan kota. Siemenet ovat lajista riippuen siivekkäitä tai siivettömiä.Kletrakasveja kasvaa luonnonvaraisena laajalla alueella Aasiassa, Pohjois- ja Etelä-Amerikassa, sekä Madeiralla. Ne ovat lähinnä subtrooppisten ja trooppisten alueiden kasveja, mutta joitakin lajeja kasvaa myös lauhkealla vyöhykkeellä.


title: Marie Seebach

text: Marie Wilhelmina Seebach (24. helmikuuta 1829 Riika – 3. elokuuta 1897 Sankt Moritz) oli saksalainen näyttelijä ja oopperalaulaja. Erityisen ilmaisuvoimainen hän oli tragediennena, esimerkiksi Lady Macbethin ja Maria Stuartin rooleissa.


title: Marie Seebach

text: Marie Seebach syntyi taiteilijasukuun; hänen vanhempansa olivat näyttelijä Wilhelm Friedrich Seebach (1798–1863) ja Theona Blumauer. Marie Seebachilla oli kolme vuotta nuorempi sisar Wilhelmine, josta myös tuli näyttelijä. Äiti Theona Blumauer kuoli varhain, joten tytärten oli oltava isänsä mukana teatterivierailuilla. Jo lapsena Marie Seebach esiintyi teatterikappaleissa. Vuonna 1850 hän pääsi yhtenä ensimmäisistä opiskelijoista vastaperustettuun Musikkonservatorium zu Kölniin, musiikkikouluun jossa hänen oli määrä kouluttautua oopperalaulajaksi. Kohtalaisesta oopperamenestyksestä huolimatta Seebach päätyi teatteriin. Hän työskenteli menestyksellisesti operettien subrettina Lyypekin, Danzigin ja Kasselin teattereissa. Seebach kiinnitettiin Hampurin Thalia Theateriin, missä hän näytteli lyhyen koeajan jälkeen Gretcheniä Goethen näytelmässä "Faust". Hampurin kausi päättyi 1854, jonka jälkeen seurasi muutama voitollinen vierasnäytäntö Wienissä. Teatterinjohtaja Franz von Dingelstedt houkutteli Seebachin Müncheniin. Tragediennen taitojensa ansiosta näyttelijätär kutsuttiin vierailulle muun muassa Wienin Burgtheateriin ja Meininger Hoftheateriin.


title: Marie Seebach

text: Vuonna 1859 Seebach vieraili Hannoverin kaupunginteatterissa ja avioitui sikäläisen oopperalaulaja Albert Niemannin kanssa. Vuonna 1866 pariskunta siirtyi Berliiniin. Avioliitto kesti vain pari vuotta ja päättyi eroon. Seuraavina vuosina Seebach vietti kiertue-elämää; hän matkasi muun muassa Pietariin (1868) ja Amsterdamiin (1869). Saksan–Ranskan sodan jälkeen vuonna 1871 hän teki menestyksekkään Yhdysvaltain kiertueen. Seebach jatkoi esiintymisiään ulkomailla, kunnes vuonna 1886 hän liittyi Berliinin kuninkaalliseen teatteriin. Hän lopetti uransa noin 60-vuotiaana ja muutti Sankt Moritziin Kaakkois-Sveitsiin.


title: Marie Seebach

text: Seebachin poika Oscar teki uraa laulajana, taidemaalarina ja säveltäjänä. Oscar Seebach kuoli vuonna 1893 ollessaan 32-vuotias. Marie Seebach perusti Weimariin asuntolan vähäosaisille näyttämötaiteilijoille ja johti sitä kuolemaansa saakka. Asuntola sijaitsee Tiefurter Alleen varrella. Seebach toimi myös näyttämötaiteiden opettajana. Hänen oppilaitaan oli muun muassa suomalainen näyttelijä Ida Aalberg.


title: Marc Rosset

text: Marc Rosset (s. 7. marraskuuta 1970 Geneve, Sveitsi) on entinen tennisammattilainen, joka muistetaan parhaiten mestaruudestaan Barcelonan olympialaisissa 1992. Elämänsä turnauksessa hän voitti kolmannella kierroksella silloisen maailmanykkösen Jim Courierin suoraan kolmessa erässä ja finaalin viisieräisessä trillerissä hän päihitti espanjalaisen Jordi Arresen. Jordi Arrese on myöhemmin kuvaillut finaalitunnelmaa seuraavasti: "Tuntui siltä, kuin olisin pelannut itse Björn Borgin isän kanssa."


title: Marc Rosset

text: Rosset aloitti ammattilaisuransa vuonna 1988 ja voitti ensimmäisen turnauksensa seuraavana vuonna. Parhaimmillaan hän oli miesten kaksinpelin atp-rankingissa sijalla 9 vuonna 1995. Hän lopetti ammattilaisuransa vuonna 2005. Roger Federer on nimennyt maanmiehensä Rossetin yhdeksi suurimmista innoittajistaan.


title: Eero Vasara

text: Erkki Jalo (Eero) Vasara (14. huhtikuuta 1908 Tuulos – 7. toukokuuta 1993 Helsinki) oli suomalainen lavastaja ja näyttelijä. Hän toimi yli kolmenkymmenen vuoden ajan lavastajana muun muassa Helsingin ja Hämeenlinnan teattereissa.


title: Eero Vasara

text: Vasaran näyttämöura alkoi vuonna 1938 lavastajana Mustikkamaan kesäteatterissa. Vuosina 1942–1951 hän toimi sekä näyttelijänä että lavastajana, ensin Äänislinnan sotateatterissa ja sen jälkeen Jyväskylän Työväen Teatterissa. Lavastajan ura jatkui Helsingin Kansanteatteri-Työväenteatterissassa vuosina 1951–1965 ja Hämeenlinnan kaupunginteatterissa vuodet 1965–1973. Vasara oli teknisesti taitava lavastaja, joka kykeni nopeasti luomaan suuriakin lavastuksia, valaistus- ja äänitekniikka mukaan lukien.


title: Eero Vasara

text: Vasara oli Suomen lavastustaiteilijain liiton puheenjohtaja vuosina 1955–1965 ja Suomen teatterijärjestöjen keskusliiton hallituksen pitkäaikainen jäsen. Hän kuului myös valtion näyttämötaidetoimikuntaan vuosina 1963–1970. Vuonna 1960 hänelle myönnettiin Pro Finlandia -mitali.


title: Albert Niemann (oopperalaulaja)

text: Albert Wilhelm Carl Niemann (15. tammikuuta 1831 Erxleben, Saksi-Anhalt – 13. tammikuuta 1917 Berliini) oli saksalainen tenori ja Wagner-tulkitsija.


title: Albert Niemann (oopperalaulaja)

text: Albert Niemannin vanhemmat olivat majatalonpitäjä Christian Gottfried Niemann (1798–1850) ja Friederike Juliane Oppermann († 1890). Hän aloitti koneenrakentajan opinnot seitsentoistavuotiaana, mutta lopetti koulun muutaman opiskelukuukauden ja lähti näyttelijäksi dessaulaiseen kiertueteatteriin. Hän sai ensimmäisen oopperaroolinsa vuonna 1853. Dessaulaisen hovikapellimestari Friedrich Schneiderin suosituksesta Albert Nusch otti Niemannin oppilaakseen. Vuonna 1852 Niemann esiintyi menestyksekkäästi vierasnäytännössä Morslebenissä. Hän aloitti tenorina Hallessa vuonna 1853 ja vieraili Stuttgartin, Königsbergin ja Stettinin teattereissa. Vuosina 1854–1866 hän oli kiinnitettynä Hannoveriin, missä hän sai stipendin, joka mahdollisti opinnot Pariisissa tenori Gilbert Duprezin johdolla vuonna 1855.


title: Albert Niemann (oopperalaulaja)

text: Niemannin kansainvälinen ura tunnettuna Wagner-tulkitsijana alkoi 1866, kun hänet kiinnitettiin Berliinin kuninkaalliseen hovioopperaan. Hän lauloi "Tannhäuserin" ja "Lohengrinin" voitokkaasti ja kiinnitti säveltäjä Richard Wagnerin huomion. Niemann ja Wagner tapasivat toisensa henkilökohtaisesti vuonna 1859. Wagnerin mielestä Niemann oli kuin luotu Siegfriedin osaan oopperassa "Nibelungin sormus". Vuonna 1861 Niemann lauloi nimiroolin "Tannhäuser"-oopperan Pariisin ensi-illassa. Hänet nimitettiin kamarilaulajaksi vuonna 1864. Vuonna 1866 hänestä tuli Berliinin kuninkaallisen oopperan vakituinen jäsen.. Niemann profiloitui Wagnerin oopperoiden johtavana laulajana ja tulkitsijana. Vuonna 1876 Wagner pyysi Niemannia esittämään Siegmundin roolin Bayreuthin musiikkijuhlille. Vuosina 1886–1888 Niemann lauloi Metropolitan Operassa New Yorkissa. Syyskuussa 1888 hän vetäytyi oopperalavoilta. Viimeisen kerran hän esiintyi julkisesti 1892 Berliinin filharmonikkojen säestämänä.


title: Albert Niemann (oopperalaulaja)

text: Niemannin lavakarisman tukena oli oivallinen fysiikka. Hyvinkoulutetun äänensä lisäksi hän oli taitava näyttelijä. Monien kriitikoiden mielestä hänen äänensä sopi erinomaisesti Wagnerin oopperoihin. Eräiden mukaan siinä oli tosin "sorainen sointu". Hans von Bülow arvosteli Niemannin lauluääntä "soinnittomaksi, korkeaksi baritoniksi".


title: Albert Niemann (oopperalaulaja)

text: Laulalajanuransa jälkeen Niemann omistautui lempiharrastuksilleen, joita olivat metsästys, maalaustaide, ratsastus, kalastus ja ruoanlaitto. Hän oli niin ikään kiinnostunut historiasta, filosofiasta, astronomiasta, fysiikasta ja kemiasta.


title: Albert Niemann (oopperalaulaja)

text: Niemannin ensimmäinen aviopuoliso oli näyttelijä Marie Seebach, liitto päättyi eroon. Maaliskuussa 1871 Niemann avioitui näyttelijä Hedwig Raaben kanssa. Heidän pojastaan Albert Niemannista tuli kuuluisa lääkäri ja kemisti.


title: Albert Niemann (lääkäri)

text: Albert Niemann (23. helmikuuta 1880 Berliini – 22. maaliskuuta 1921 Berliini) oli saksalainen lastenlääkäri. Hän havaitsi ensimmäisenä Niemann–Pickin taudin.


title: Albert Niemann (lääkäri)

text: Albert Niemannin vanhemmat olivat oopperalaulaja Albert Niemann (1831–1917) ja näyttelijä Hedwig Raabe (1844–1905). Hän opiskeli lääketiedettä Humboldt-yliopistossa Berliinissä, Albert-Ludwigin yliopistossa Freiburgissa ja Strasbourgin yliopistossa, missä hänet promotoitiin tohtoriksi. Vuodesta 1908 vuoteen 1918 hän työskenteli Berliinin yliopistollisella lastenklinikalla. Vuonna 1919 Niemann otti johdettavakseen Berlin-Halenseen vauvahoitolan, seuraavana vuonna hän sai henkilökohtaisen lastenlääketieteen professuurin.


title: Albert Niemann (lääkäri)

text: Vuonna 1914 Niemann havaitsi ensimmäisenä erään lapsen sairastavan tautia, jota myöhemmin alettiin kutsua Niemann-Pickin taudiksi. Vuonna 1926 patologi Ludwig Pick erotti kyseisen "rasvasoluperäisen pernan ja maksan laajentumista aiheuttavan taudin tyyppiä Niemann" ("lipoidzellige Splenohepatomegalie Typus Niemann") histopatologisesti Gaucherin taudista. Sittemmin tauti nimettiin molempien lääkäreiden mukaan. Niemann julkaisi 1920 lastentautien oppikirjan.


title: Uusi urbanismi

text: Uusi urbanismi (engl. "New Urbanism") on esikaupungistumisen vastapainoksi Yhdysvalloissa syntynyt kaupunkisuunnittelun suuntaus. Tavoitteena on pysäyttää kaupunkirakenteen hajoaminen ja luoda perinteistä eurooppalaista kaupunkia muistuttavia alueita, joissa on monipuolisia toimintoja ja joissa kadut muodostavat tiiviin verkoston. Liikkeen tunnusmerkkejä ovat muun muassa tehokas maankäyttö, jalankulkuystävällisyys, ekologisuus, kompaktius, umpikorttelit ja raideliikenteen suosiminen. Yhteisöllisyys ja paikallisuus ovat myös hyvin tärkeitä, kun pyritään luomaan viihtyisiä kaupunkiympäristöjä.


title: Köngäs (täsmennyssivu)

text: Köngäs voi tarkoittaa seuraavia:


title: Albert Niemann (kemisti)

text: Albert Friedrich Emil Niemann (20. toukokuuta 1834 Goslar, Saksa – 19. tammikuuta 1861 Goslar) oli saksalainen farmaseutti ja kemisti.


title: Albert Niemann (kemisti)

text: Albert Niemann syntyi opettajan perheeseen Goslarissa Hannoverin kuningaskunnassa nykyisen Ala-Saksin kaakkoisosassa. Vuodesta 1852 hän aloitti kemian opinnot Friedrich Wöhlerin opastuksella Göttingenissä ja ryhtyi sittemmin tämän apulaiseksi. Kun itävaltalainen seikkailija Karl von Scherzer oli vuonna 1859 tuonut Novara-Expedition-matkalta Wöhlerin pyynnöstä nipun kokalehtiä Göttingeniin, Niemann uutti siitä kokaiinin ja antoi sille mainitun nimen. Koetulokset julkaistiin 1860 artikkelissa "Über eine neue organische Base in den Cocablättern".


title: Albert Niemann (kemisti)

text: Jatkotutkimuksissa Niemann selvitti, että kokaiini sulaa 98 °C:ssa ja edelleen kuumennettaessa hajoaa suola- ja bentsoehapoksi sekä metanoliksi ja ekgoniiniksi. Niemann ei kyennyt saattamaan tutkimuksiaan loppuun, vaan hän joutui palaamaan vakavan sairauden takia perheensä luo Goslariin, missä hän ennen pitkää kuoli. Todennäköinen kuolinsyy oli sinappikaasumyrkytys, sillä Niemann oli työskennellyt kyseisen aineen parissa ennen kokaiinitutkimuksiaan. Niemannin synnyin- ja kuolintalon seinällä on hänen muistotaulunsa.


title: Albert Niemann (kemisti)

text: Niemannin kollega Wilhelm Lossen (1838–1906) jatkoi hänen työtään ja selvitti kokaiinin kemiallisen kaavan vuonna 1862.


title: Pekarit

text:
Pekarit ("Tayassuidae") on sorkkaeläinten lahkoon kuuluva nisäkäsheimo.
Pekareja esiintyy Amerikan mantereella Yhdysvaltain lounaisosista Keski-Argentiinaan ulottuvalla alueella ja ne ovat Vanhan maailman sikojen ekologinen vastine. Pekarien heimossa on kolme sukua, joista jokaiseen kuuluu yksi laji.


title: Pekarit

text: Pekarit ovat kooltaan lajista riippuen noin 50–61 senttimetriä pitkiä ja painavat 14–50 kilogrammaa.


title: Pekarit

text: Pekarit elävät laumoissa, joissa voi olla kymmeniä tai jopa satoja yksilöitä. Ne ovat kaikkiruokaisia, mutta käyttävät kasviravintoa enemmän kuin siat.


title: Pekarit

text: Pekarinnahka on erittäin arvostettua käsineiden ja jalkineiden materiaalia.


title: Evan Jager

text: Evan Jager (s. 8. maaliskuuta 1989) on yhdysvaltalainen kestävyysjuoksija. Jagerin päämatka on 3 000 metrin estejuoksu.


title: Evan Jager

text: Jager sijoittui 1 500 metrin juoksussa kahdeksanneksi alle 20-vuotiaiden MM-kilpailuissa 2008. Berliinin MM-kilpailuissa 2009 hän karsiutui alkuerissä 5 000 metrin juoksussa.


title: Evan Jager

text: Vuonna 2012 Jager siirtyi 3 000 metrin estejuoksuun ja juoksi ensimmäisen estekilpailunsa 19. huhtikuuta aikaan 8.26,14. Kesäkuun lopussa hän voitti maansa mestaruuden tuloksella 8.17,40. Viidennessä estekisassaan Monacossa 20. heinäkuuta hän juoksi Pohjois-Amerikan ennätyksen 8.06,81. Lontoon olympialaisissa Jager sijoittui kuudenneksi ajalla 8.23,87 ja Moskovan MM-kilpailuissa 2013 viidenneksi ajalla 8.08,67. Hän paransi Pohjois-Amerikan ennätystään aikaan 8.04,71 Brysselissä 5. syyskuuta 2014 ja Pariisissa 4. heinäkuuta 2015 aikaan 8.00,45, vaikka kaatui viimeisellä esteellä. Pekingin MM-kilpailuissa 2015 hän sijoittui kuudenneksi tuloksella 8.15,47. Rion olympialaisissa 2016 Jager otti hopeaa ajalla 8.04,28. Lontoon MM-kilpailuissa 2017 hän saavutti pronssia ajalla 8.15,53.


title: Evan Jager

text: Jager on voittanut Yhdysvaltain mestaruuden 3 000 metrin estejuoksussa vuosina 2012–2018.


title: Tiki Gelana

text: Tiki Gelana (s. 22. lokakuuta 1987) on etiopialainen kestävyysjuoksija, maratonin olympiavoittaja.


title: Tiki Gelana

text: Gelana voitti Amsterdamin maratonin 2011 ajalla 2.22.08 ja Rotterdamin maratonin 2012 Etiopian ennätysajalla 2.18.58. Myöhemmin samana vuonna hän voitti olympiakultaa Lontoossa ajalla 2.23.07.


title: Breaza (täsmennyssivu)

text: Breaza tarkoittaa seuraavia:


title: Alvaro Efrén Rincón Rojas

text: Alvaro Efrén Rincón Rojas (s. 14. huhtikuuta 1933) on kolumbialainen roomalaiskatolinen piispa. Hänet vihittiin redemptoristien papiksi 25. huhtikuuta 1962 ja nimitettiin Puerto Carreñon apostoliseksi vikaariksi sekä Bettoniumin titulaaripiispaksi 22. joulukuuta 1999. Piispaksi konsekroinnin suoritti 24. maaliskuuta 2000 Beniamino Stella, jota avustivat Rodrigo Arango Velásquez ja Fabio de Jesús Morales Grisales.


title: Alvaro Efrén Rincón Rojas

text: Rincón Rojas jäi eläkkeelle 10. kesäkuuta 2010.


title: Joseph Befe Ateba

text: Joseph Befe Ateba (25. huhtikuuta 1962 Nkoabe – 4. kesäkuuta 2014 Pretoria, Etelä-Afrikka) oli kamerunilainen roomalaiskatolinen piispa. Hänet vihki papiksi Yaoundéen Jean Zoa 20. kesäkuuta 1987. Hänet nimitettiin Kribin hiippakunnan johtoon 19. kesäkuuta 2008, ja piispaksi vihkiminen seurasi 4. lokakuuta. Pääkonsekraattorina toimi Robert Sarah, jota avustivat Simon-Victor Tonyé Bakot ja Jean Mbarga.


title: Mathew Cheriankunnel

text: Mathew Cheriankunnel PIME (s. 23. syyskuuta 1930) on intialainen roomalaiskatolinen piispa. Hänet vihittiin papiksi 28. huhtikuuta 1962 ja nimitettiin Nalgondan hiippakunnan johtoon 31. toukokuuta 1976. Piispaksi konsekroinnin suoritti 3. toukokuuta 1977 Duraisamy Simon Lourdusamy, jota avustivat Joseph S. Thumma ja Alphonsus Beretta.


title: Mathew Cheriankunnel

text: 22. joulukuuta 1986 Cheriankunnel sai nimityksen Kurnoolin koadjuuttoripiispaksi, ja 18. tammikuuta 1988 hänestä tuli sen piispa. Hän toimi Kurnoolin piispana, kunnes erosi tehtävistään 16. heinäkuuta 1991.


title: Varoituskortit

text: Varoituskortit ovat urheilussa käytettäviä kortteja, joilla varoitetaan urheilijoita. Yleisesti korttien värit ovat keltainen ja punainen; muita värejä ovat vihreä, valkoinen, sininen ja musta.


title: Varoituskortit

text: Keltaisella kortilla on useita merkityksiä lajista riippuen:Punaisella kortilla on useita merkityksiä lajista riippuen, mutta yleensä se merkitsee urheilijan sulkemista ottelusta:Vihreä kortti tarkoittaa pientä virhettä, joka ei johda suurempiin sanktioihin.


title: Varoituskortit

text: Käytetään jääpallossa, jossa se johtaa viiden minuutin rangaistukseen. Rugby unionissa valkoista korttia käytetään, kun tuomari ei ole varma rikkeen tekijästä ja punainen kortti olisi liian kova rangaistus.


title: Varoituskortit

text: Käytetään jääpallossa, jossa johtaa kymmenen minuutin rangaistukseen. Beachfutiksessa johtaa kahden minuutin rangaistukseen.


title: Varoituskortit

text: Musta kortti tarkoittaa kilpailijan hylkäämistä:


title: Ignacio Arbulú Pineda

text: Ignacio Arbulú Pineda (1. helmikuuta 1909 – 6. huhtikuuta 1969) oli perulainen roomalaiskatolinen piispa. Hänet vihittiin papiksi 26. toukokuuta 1938 ja nimitettiin Huánucon hiippakunnan johtoon 6. helmikuuta 1959. Piispaksi konsekroinnin suoritti 12. huhtikuuta Juan Landázuri Ricketts, jota avustivat Alfonso Zaplana Bellizza ja Nemesio Rivera Meza.


title: Ignacio Arbulú Pineda

text: Arbulú Pineda kuului Vatikaanin toiseen kirkolliskokoukseen ja kuoli 70-vuotiaana piispana.


title: Forssan kihlakunta

text: Forssan kihlakunta oli 1. joulukuuta 1996–31. joulukuuta 2007 toiminut Suomen aluehallinnon toiminta-alue. Kihlakuntaan kuuluivat Forssan kaupunki sekä Humppilan, Jokioisten, Tammelan ja Ypäjän kunnat. Kihlakunta sijaitsi aluksi Hämeen läänissä ja vuoden 1997 lääniuudistuksen jälkeen Etelä-Suomen läänissä.


title: Forssan kihlakunta

text: Kihlakunnanvirasto sijaitsi Forssassa. Forssassa toimi Kanta-Hämeen syyttäjänviraston Forssan palvelutoimisto ja kihlakunnanviraston poliisilaitos.


title: Forssan kihlakunta

text: Kihlakuntajärjestelmän lakkauttamisen jälkeen kihlakunnanviraston toiminnot ja yhteinen henkilöstö siirtyivät poliisilaitoksiin, ulosottovirastoihin, syyttäjänvirastoihin ja maistraatteihin.


title: Forssan kihlakunta

text: Alueeltaan Forssan kihlakunta vastasi nykyistä Forssan seutukuntaa.


title: Isidro Barrio Barrio

text: Isidro Barrio Barrio (s. 5. toukokuuta 1943 Villafranca Montes de Oca) on espanjalaissyntyinen, Perussa toimiva roomalaiskatolinen piispa. Hänet vihittiin papiksi Burgosin arkkihiippakuntaan Espanjaan 6. heinäkuuta 1968 ja nimitettiin Huancavélican koadjuuttoripiispaksi 10. huhtikuuta 2002. Piispaksi konsekroinnin suoritti 25. toukokuuta William Dermott Molloy McDermott, jota avustivat Rino Passigato ja Luis Abilio Sebastiani Aguirre.


title: Isidro Barrio Barrio

text: Barrio Barrio sai 18. kesäkuuta 2005 nimityksen Huancavélican piispaksi.


title: Eebenpuukasvit

text: Eebenpuukasvit (Ebenaceae) on kukkivien kasvien heimo. Siihen kuuluu neljä sukua ja noin 548 lajia. Eebenpuukasvit ovat lähinnä tropiikin puita ja pensaita, mutta myös joitakin lauhkean vyöhykkeen puita. Heimoon kuuluu useita hedelmäpuita ja muita hyötykasveja, tunnetuimpana kaki eli persimoni ("Diospyros kaki").


title: Eebenpuukasvit

text: Eebenpuukasvit ovat puita tai pensaita. Lehdet ovat yleensä vuorottelevat, joillakin lajeilla vastakkaiset. Lehdet ovat korvakkeettomia ja muodoltaan yksinkertaisia, laidoiltaan ehyitä. Kukat ovat säteittäin symmetrisiä, yleensä yksineuvoisia, harvoin kaksineuvoisia. Hedekukat ovat yleensä viuhkotyyppisissä kukinnoissa, emikukat yksittäin. Sekä verholehtien että terälehtien määrä vaihtelee kolmesta seitsemään. Heteitä on yleensä enemmän kuin terälehtiä. Emin sikiän on kehänpäällinen ja 2–16-onteloinen. Emivartaloita on 2–8. Hedelmä on tyypiltään marja.


title: Eebenpuukasvit

text: Eebenpuukasveja esiintyy luonnonvaraisena Pohjois-Amerikassa, Etelä-Amerikassa, Afrikassa, Aasiassa, Australiassa ja Polynesiassa. Suurin lajirunsaus on trooppisilla alueilla, mutta lajeja kasvaa myös subtrooppisilla ja lauhkeilla vyöhykkeillä.


title: Eebenpuukasvit

text: Eebenpuukasvien läheisin sukulainen on esikkokasvien heimo (Primulaceae), jonka kanssa ne muodostavat yhteisen kladin Ericales-lahkossa. Kladin ominaisuuksiin kuuluvat hyvin kehittynyt verhiö- tai teriötorvi ja kaksikalvoiset siemenaiheet, joiden sisäkalvo on ulkokalvoa paksumpi.


title: Eebenpuukasvit

text: Eebenpuukasvien heimo jaetaan kahteen alaheimoon:


title: Eebenpuukasvit

text: Alaeheimossa on vain suku "Lissocarpa", jonka kahdeksan lajia kasvaa usealla erillisalueella trooppisen Etelä-Amerikan pohjois- ja länsiosissa. Kasvit ovat karvattomia. Kukat ovat yksineuvoisia ja sijaitsevat kaksikotisesti yksittäin tai ryhminä lehtihangoissa. Niissä on isot suojuslehdet. Kukat ovat neljä- tai viisilukuisia, ja teriössä on usein kahdeksanliuskainen lisäteriö (corona). Hedekukissa on kahdeksan hedettä, joiden palhot ovat tyvestään yhtyneitä. Emikukkien sikiäin on kehänalainen ja koostuu neljästä emilehdestä. Luotti on nuijamainen, kärjestä karvainen. Marjassa on yksi tai kaksi siementä, joiden endospermi on hyvin kova ja sirkkalehdet lehtimäiset.


title: Eebenpuukasvit

text: Alaheimo koostuu kolmesta suvusta ja 540 lajista, joista valtaosa eli yli 500 on eebenpuita ("Diospyros"). Alaheimo on levinnyt enimmäkseen tropiikkiin.


title: Eebenpuukasvit

text: Alaheimon kasvien sekundaarisia aineenvaihduntatuotteita ovat mm. saponiinit, eräät triterpeenit ja flavonolit. Kasveissa on yleisesti erityssoluja ja solukarvoja. Kärkisilmu kuolee ja kasvu jatkuu hankasilmuista. Lehdet ovat tavallisesti kahdessa rivissä, joskus vastakkain tai kierteisesti. Kukinto on viuhkomainen ja lyhytlapakkoinen. Kukat ovat 3-7-lukuisia, ruukkumaisia tai kellomaisia, melko pieniä ja yksineuvoisia. Kukissa voi olla mesiäinen. Hedekukissa on tavallisesti 12-20 usein karvaista hedettä, harvemmin niitä on vähintään kolme tai paljon. Emikukissa on tavallisesti toimimattomia joutoheteitä ja kahdesta kahdeksaan emilehden muodostama yhdislehtinen sikiäin, jonka lokerot ovat usein jakautuneet. Luotit ovat hieman laajentuneet. Hedelmä on usein laajentuneen verhiön suojaama. Siemenissä on usein kirjava melko kova endospermi, ja siemenkuori on joskus limautuva.Useista eebenpuulajeista ("Diospyros") saadaan eebenpuuksi kutsuttua arvostettua puutavaraa. Eebenpuu on tiheää, kovaa ja väriltään hyvin tummaa. Lisäksi saman suvun lajit tuottavat syötäviä hedelmiä. Varsinkin kakia ("Diospyros kaki") ja lajia "Diospyros digyna" kasvatetaan hedelmäpuina.


title: Aleksandr Kazakevič

text: Aleksandr Kazakevič (s. 12. lokakuuta 1986 Vilna, Liettuan SNT) on liettualainen kreikkalais-roomalaisen tyylin painija ja olympiamitalisti.


title: Aleksandr Kazakevič

text: Kazakevič voitti sarjan 74 kg olympiapronssia Lontoossa 2012 ja EM-pronssia Belgradissa 2012. MM-kilpailuissa hän oli kahdeksas 66 kg:n painoluokassa 2006. Hän voitti kadettien Euroopan-mestaruuden 50-kiloisissa 2003. Hän saavutti junioreiden MM-pronssia 60 kg:n sarjassa 2005 ja junioreiden EM-pronssia 66-kiloisissa 2006.


title: Orange Julius

text: Orange Julius on hedelmäjuomia myyvä kauppaketju, joka perustettiin vuonna 1926. Yritykselle nimen antaneessa juomatuotteessa on pääraaka-aineina appelsiinimehua, maitoa, sokeria ja mausteena vaniljaa.


title: Orange Julius

text: Juoma sai alkunsa Julius Freedin Los Angelesiin vuonna 1926 perustamasta mehunmyyntipuodista. Myynti oli aluksi perin vaatimatonta, noin 20 dollaria päivässä (245 $ vuoden 2010 dollareissa). Vuonna 1929 Bill Hamlin, Freedin kiinteistövälittäjä, kehitti kirpeää appelsiinimehua paremmin vatsalleen sopivan seoksen. Freedin puoti alkoi myymään tätä juomaa, jolla oli mehua kuohkeampi ja pehmeämpi rakenne. Yrityksen myynti nousi merkittävästi heti juoman keksimisen jälkeen, jopa 100:n dollarin päiväsummaan. Jonot kojuun pitenivät, ja jotkut asiakkaista saattoivat huudahtaa "Give me an orange, Julius!" (Ottaisin appelsiinia, Julius!) Lopulta juoma nimettiin yksinkertaisesti "Orange Juliukseksi".


title: Orange Julius

text: Sotien jälkeen juoma alkoi saavuttaa kansallista mainetta. 1950 ja 1960-luvulla juomaa myytiin lukuisissa yhteyksissä ympäri Yhdysvaltoja, mm. erikokoisilla messuilla ja kojuissa. Alkuperäinen puoti myi myös terveysjuomia ja Raamattu-tiivistelmiä.


title: Orange Julius

text: Orange Julius nimettiin vuonna 1964 New York World's Fair-tapahtuman viralliseksi juomaksi.


title: Orange Julius

text: 1970-luvulta 1980-luvun alkupuolelle Orange Juliuksen myymälät käyttivät kuvatunnuksenaan pirua, joka piti talikkoa kädessään, samantyylisesti kuin Arizonan osavaltion yliopiston maskotti Sparky, tosin myymälöissä appelsiinin kylkeen sijoitettuna mainoslauseen "A Devilish Good Drink" (Pirullisen hyvä juoma) kera. Yritys luopui myöhemmin mainoslauseesta ja logosta ASU:n alumniyhdistykseltä tulleiden oikeustoimi-uhkausten takia.


title: Orange Julius

text: 1970-luvun alussa Orange Julius laajensi toimintaansa Iso-Britanniaan, jonne perustettiin melko kookas, klassikkojuoman ohella myös Julius Burgereita myynyt ravintola Golders Greeniin. Tämä liiketoiminta päättyi 1970-luvun puolivälissä.


title: SKA-Neftjanik

text: SKA-Neftjanik () on venäläinen jääpalloseura Habarovskista. Seura perustettiin vuonna 1947 nimellä ODO Habarovsk. Nimi muuttui sittemmin SKA:ksi. Kirjainlyhenne SKA tarkoittaa asevoimien urheiluseuraa, mikä oli yleinen urheiluseuran nimi Neuvostoliitossa. Nykyistä nimeä SKA-Neftjanik on käytetty seuran pääsponsorin Habarovskin öljynjalostamon mukaan kaudesta 1999-2000.


title: SKA-Neftjanik

text:
Habarovskin SKA on yksi Neuvostoliiton menestyneimpiä jääpalloseuroja. Seura ei koskaan ole voittanut maan mestaruutta, mutta mitaleilla se on ollut useasti. SKA on pelannut Neuvostoliiton/Venäjän liigassa yhtäjaksoisesti vuodesta 1954. Kaudella 2004-2005 saavutettu pronssi on Venäjän aikana seuran paras sijoitus.
Saavutuksia Neuvostoliiton liigassa:
Saavutuksia Venäjän liigassa:


title: Totuuden anatomia

text: Totuuden anatomia ("Body of Proof") on yhdysvaltalainen draamasarja, jota tehtiin kolme tuotantokautta vuosina 2011–2013. Sarjan päähenkilö on Dana Delanyn esittämä kuolinsyytutkija Megan Hunt, joka saa aina uusia murhia tai kuolemia selvitettäväkseen.


title: Markku Mannila

text: Markku Vilhelm Mannila (s. 9. lokakuuta 1938 Lapua) on suomalainen kääntäjä. Hän on saanut suomennoksistaan useita palkintoja.


title: Markku Mannila

text: Mannila valmistui ylioppilaaksi vuonna 1958, filosofian kandidaatiksi vuonna 1964 ja filosofian lisensiaatiksi vuonna 1971. Hän opetti Tampereen yliopistossa yli 30 vuoden ajan saksan kielen kääntämistä ja tulkkausta. Mannilan suomennoksiin kuuluu yli 70 kauno- ja tietokirjallisuuden teosta. Hän on kääntänyt useimmiten saksasta tai ruotsista, mutta toisinaan myös englannista. Hän tuntee omien sanojensa mukaan olevansa kotonaan erityisesti saksan kielessä ja saksalaisessa kulttuurissa.


title: Markku Mannila

text: Mannila sai vuonna 1983 Valtion ulkomaisen kääntäjäpalkinnon. Vuonna 1986 hän sai Mikael Agricola -palkinnon Christoph Heinin teoksen "Vieras ystävä" suomennoksesta. Mannila on saanut myös Tampereen kaupungin kääntäjäpalkinnon vuosina 1989, 1999, 2004, 2006 ja 2012. Vuonna 2000 hänelle myönnettiin Pro Finlandia -mitali.


title: Vasara (sukunimi)

text: Vasara on suomalainen sukunimi. Tunnettuja Vasara-nimisiä henkilöitä:


title: Australiankanahaukka

text: Australiankanahaukka ("Accipiter fasciatus") on haukkojen heimoon kuuluva lintu. Sen esiintymisaluetta ovat Australia, Joulusaari, Indonesia, Uusi-Kaledonia, Norfolkinsaari, Papua-Uusi-Guinea, Salomonsaaret, Itä-Timor ja Vanuatu.


title: Australiankanahaukka

text: Vaikka sen kanta on pienemässä, pieneneminen ei kuitenkaan ole niin nopeaa, että uhanalaisuusluokitusta muutettaisiin.


title: Australiankanahaukka

text:
Sen elinpiiriä on subtrooppiset ja trooppiset kuivat metsät, kaupunkialueet, puutarhat, ylävät arot, kuivat savannit, jokien lähistöt.
Se on päältä harmaa, ja sillä on pähkinänruskea kaulus. Alta se on pääasiassa punaruskea, mutta siinä on ohuita valkoisia juovia. Se on väritykseltään siten samanlainen kuin ruosteniskahaukka mutta on suurempi. Sen lento on nopeaa ja notkeaa. Sen pituus on 40–55 cm; siipien väli 75–95 cm. Naaraat ovat huomattavasti koiraita suurempia. Koiras painaa 220 g, naaras 355 g.


title: Australiankanahaukka

text: Se syö lähinnä lintuja, mutta myös pieniä nisäkkäitä, matelijoita ja joskus hyönteisiä.


title: Australiankanahaukka

text: Sen pesä on korkeassa puussa tasanteella, joka on tehty risuista ja jota reunustavat vihreät lehdet. Pesueen koko on yleensä kolme, joskus kaksi tai neljä. Se hautoo noin 30 päivää, ja poikaset ovat lentokykyisiä noin 31 päivää kuoriutumisesta.


title: Australiankanahaukka

text: Sillä on 13 alalajia:


title: Oak Creekin ammuskelu

text: Oak Creekin ammuskelu tapahtui 5. elokuuta 2012 sikhitemppelissä Oak Creekin kaupungissa Wisconsinin osavaltiossa Yhdysvalloissa. Ampumavälikohtauksessa kuoli seitsemän ihmistä ja kolme loukkaantui vakavasti. Kuolleista yksi oli ampuja Wade Michael Page, joka ampui itsensä.


title: Oak Creekin ammuskelu

text: Tapaus sai yllättävän vähän julkisuutta verrattuna samoihin aikoihin Aurorassa tapahtuneeseen surmatyöhön. Naunihal Singh kirjoittaa The New Yorker -lehdessä, että syynä oli uhrien sikhi-tausta, kun taas Aurorassa uhrit olivat valkoihoisia.


title: Russulales

text: Russulales on sienilahko, johon kuuluu ulkonaiselta olemukseltaan varsin erinäköisiä sieniheimoja. Ne ovat kuitenkin DNA-tutkimusten valossa läheisempiä sukulaisia keskenään kuin vaikkapa herkkusienten kanssa. Tunnettu heimo on Russulaceae, johon kuuluvat rouskut ja haperot. Lahkoon kuulu myös esimerkiksi haarakkaiden, orakkaiden ja kääpien kaltaisia sieniä.


title: William Dermott Molloy McDermott

text: William Dermott Molloy McDermott (10. toukokuuta 1930 Dublin – 19. elokuuta 2013) oli irlantilaissyntyinen roomalaiskatolinen piispa. Hänet vihittiin papiksi Alabamassa 5. kesäkuuta 1955 ja nimitettiin Huancavélican hiippakunnan vihkipiispaksi Peruun sekä Thucca in Mauretanian titulaaripiispaksi 19. toukokuuta 1976. Piispaksi vihkiminen seurasi 4. heinäkuuta. Pääkonsekraattorina toimi Enrique Pélach y Feliú, jota avustivat Alcides Mendoza Castro ja Florencio Coronado Romani.


title: William Dermott Molloy McDermott

text: 14. tammikuuta 1982 Molloy McDermott sai nimityksen Huancavélican piispaksi, jona hän toimi, kunnes jäi eläkkeelle 18. kesäkuuta 2005.


title: Francisco Antonio Ceballos Escobar

text: Francisco Antonio Ceballos Escobar (s. 4. maaliskuuta 1958 Génova) on kolumbialainen roomalaiskatolinen piispa. Hänestä tuli redemptoristien jäsen 5. elokuuta 1984, ja hän sai pappisvihkimyksensä 29. kesäkuuta 1985. Hänet nimitettiin Puerto Carreñon apostoliseksi vikaariksi ja Zarnan titulaaripiispaksi 10. kesäkuuta 2010. Piispaksi vihkiminen seurasi 30. heinäkuuta. Pääkonsekraattorina toimi Aldo Cavalli, jota avustivat Fabio de Jesús Morales Grisales ja Alvaro Efrén Rincón Rojas. Ceballos Escobar asetettiin virkaansa 22. elokuuta.


title: Jaime Rodríguez Salazar

text: Jaime Rodríguez Salazar (s. 15. kesäkuuta 1939) on meksikolainen, Perussa toimiva roomalaiskatolinen piispa. Hän liittyi Comboni-lähetyssaarnaajiin 9. syyskuuta 1965 ja sai pappisvihkimyksensä 3. heinäkuuta 1966. Hänet nimitettiin Huánucon hiippakunnan johtoon 16. joulukuuta 2004, ja piispaksi vihkiminen seurasi 3. huhtikuuta 2005. Pääkonsekraattorina toimi José Paulino Ríos Reynoso, jota avustivat Rino Passigato ja Pedro Ricardo Barreto Jimeno.


title: Severo Aparicio Quispe

text: Severo Aparicio Quispe O. de M. (8. lokakuuta 1923 – 6. toukokuuta 2013) oli perulainen roomalaiskatolinen piispa. Hänet vihittiin papiksi 22. syyskuuta 1951 ja nimitettiin Cuzcon arkkihiippakunnan vihkipiispaksi sekä Vegesela in Numidian titulaaripiispaksi 11. joulukuuta 1978. Piispaksi vihkiminen seurasi 4. maaliskuuta 1979. Pääkonsekraattorina toimi Juan Landázuri Ricketts, jota avustivat Luis Vallejos Santoni ja Lorenzo León Alvarado.


title: Severo Aparicio Quispe

text: Aparicio Quispe jäi eläkkeelle 10. huhtikuuta 1999.


title: SMS Hela

text: SMS Hela oli Saksan keisarikunnan laivaston ennen ensimmäistä maailmansotaa valmistunut kevyt risteilijä, joka palveli sodassa uppoamiseensa saakka 13. syyskuuta 1914. Luokkansa ainoana aluksena se valmistettiin avisona ja se luokiteltiin vuonna 1899 kevyeksi risteilijäksi.


title: SMS Hela

text: Alus tilattiin AG Weseriltä Bremenistä "SMS Jagdin" suurennettuna versiona ja sen köli laskettiin vuonna 1893. Alus laskettiin vesille 28. maaliskuuta 1895 ja se valmistui 3. toukokuuta 1896. Alus nimettiin Danzigin lähistöllä sijaitsevan Helin niemimaan mukaan. Se oli kevyesti aseistettu risteilijä, ja sen pääaseistuksena oli ainoastaan neljä 8,8 senttimetrin tykkiä.